04.03.2020 u 22:55\nVećina proizvoda naručenih preko popularnih internet prodavnica ne prolazi standardna testiranja sigurnosti. Dve trećine od 250 artikala palo bi na takvim analizama, pokazalo je istraživanje šest evropskih udruženja za zaštitu potrošača koje su preko onlajn prodavnica kao što su „Amazon”, „Ali ekspres”, „Ibej” i „Viš” naručivale uređaje i proveravale da li će roba proći uobičajene evropske testove kojim se kontroliše sigurnost proizvoda. Među njima su bili uređaji za otkrivanje dima, igračke, ju-es-be kablovi i adapteri, odeća, ali i popularni preparati za izbeljivanje zuba. Kako prenose mediji, te analize sprovedene su preko Međunarodne mreže za potrošačko testiranje i istraživanje. Testiranja su zatražila nacionalna udruženja potrošača iz Belgije, Italije, Holandije, Danske,\nDržave članice Cefta sporazuma donele su Odluku o olakšavanju trgovine voćem i povrćem u regionu. Ova odluka automatski stupa na snagu posle usvajanja zajedničkog komiteta jer ne zahteva ratifikaciju u nacionalnim parlamentima. U praksi to znači da će kamioni koji transportuju ove poljoprivredne proizvode brže stizati do odredišta. Najavljeno je da će neki od dosadašnjih suvišnih postupaka na graničnim prelazima biti ukinuti ili svedeni na najmanju meru, što će smanjiti troškove i obezbediti efikasniju trgovinu.\n26.02.2020 u 22:55\nMalim proizvođačima olakšana prodaja hrane od 1. marta\nNacionalnim propisom koji će se primenjivati od 1. marta biće olakšana trgovina proizvođačima neprerađene i prerađene hrane biljnog porekla. Ovi propisi odnose se na male proizvođače brašna, peciva, testenine, voćnih sokova, proizvoda od termički obrađenog voća i povrća, sušenog voća, povrća, začina i bilja, kao i turšije, prerađenih gljiva i hladno ceđenih biljnih ulja. Hranu mogu da prodaju samo na teritoriji Srbije. Ovim pravilnikom o proizvodnji i prometu malih količina hrane biljnog porekla poljoprivrednim gazdinstvima će biti omogućeno da legalno prerađuju primarne biljne proizvode i time obezbede prihode. Oni koji budu upisani u registar svoje proizvode moći će nesmetano da prodaju direktno u gazdinstvu, na zelenoj pijaci, u maloprodajnim objektima, dostavom na kućnu adresu i\n20.02.2020 u 22:55\nSrbija pooštrila uslove za uvoz svinjskog mesa i prerađevina\nSrbija se opredelila za regionalizaciju, odnosno zoniranje područja koja su zahvaćena afričkom kugom svinja (AKS). Naredba srpskog Ministarstva poljoprivrede podrazumeva da svinjetina iz zaraženog područja ne može da se izvozi, dok su ostala područja slobodna. Pre nekoliko dana usvojena je i Direktiva za sprečavanje unošenja i širenja ove bolesti sa detaljnim instrukcijama veterinarskim službama za suzbijanje i iskorenjavanje ove bolesti. Posebna pažnja posvećuje se uvozu svinja, svinjskog mesa i prerađevina. Potrebno je da isporuke mesa prate sertifikati koji dokazuju da je pošiljka pregledana pre utovara i da zadovoljava uslove u skladu sa preporukama Međunarodne organizacije za zdravlje životinja\n15.02.2020 u 22:13\nProizvođači malina u Čileu, koji je godinama bio jedan od najvećih konkurenata malinarima iz Srbije, trenutno za kilogram ovog voća dobijaju rekordno visoku cenu – najvišu u poslednjih deset godina. Najzastupljeniju sortu maline „heritidž” otkupljivači u ovoj zemlji plaćaju 1,74 evra (204 dinara). Do obrta na tržištu došlo je zbog suše i problema u proizvodnji i tokom berbe, kao i zbog manjka robe na američkom tržištu, pa izvoznici iz Čilea sada dobijaju dva evra za kilogram smrznute robe tipa „griz” i 2,8 evra za najkvalitetniju kategoriju „rolend”. – Podaci iz drugih zemalja ukazuju da će u predstojećoj sezoni doći do pada proizvodnje u zemljama prepoznatljivim na svetskoj mapi tradicionalnih proizvođača ovog voća. To se posebno odnosi na Poljsku, Bosnu i Hercegovinu, Bugarsku i\n11.02.2020 u 17:02\nOve godine pet konkursa za novac IPARD-a\nPoljoprivrednicima će ove godine iz IPARD fonda na raspolaganju biti 58 miliona evra. Ministar poljoprivrede Branislav Nedimović najavio je da će oni u 2020. moći da konkurišu za sufinansiranje iz evropskog budžeta za nabavku novih traktora, kao i za izgradnju skladišta, plastenika, farmi i podizanje voćnjaka. Očekuje se da će u narednom periodu proizvođači više konkurisati za subvencije i novac koji će ulagati u preradu. Planirano je da se raspiše pet konkursa. Jedan poziv – za investicije u preradu – je u toku i traje do kraja februara. Prvi put će biti dostupan i budžet za ulaganje u ruralni turizam (oko 10 miliona evra) i taj konkurs verovatno će biti raspisan u\n05.02.2020 u 22:55\nKad je mleko jeftinije od mineralne vode\nNi nemački mesari zanatlije kao i mali poljoprivrednici nisu pošteđeni surove konkurencije koje dolaze kao sprega industrije i trgovinskih lanaca. Oni diktiraju i smanjuju cene na zahtev potrošača, što je dovelo do ozbiljnih problema, zbog čega su mesari pre dva dana tražili da se sastanu s Angelom Merkel. Kako navodi „Dojče vele”, to je i politički problem – nemački poljoprivrednici već dugo protestuju zbog toga što im se sada nameću još i novi propisi za zaštitu životne sredine. Nedavno su se pobunili i zbog cene mleka, jer im je neshvatljivo ga kupci mleko često plaćaju jeftinije nego pojedine vrste mineralne vode. Ministarka poljoprivrede želi u suštini da uvede već postojeće smernice Evropske unije usmerene protiv nepoštene tržišne utakmice. Ali trgovački lanci se tome žestoko protive i\n24.01.2020 u 18:34\nKako do subvencije za kupovinu traktora\nOko 1.500 poljoprivrednih proizvođača imaće ove godine mogućnost da dobije državne subvencije za kupovinu traktora. Tim podsticajima biće podržani poljoprivrednici koji zbog malih površina koje obrađuju nisu do sada mogli da ispune uslove i da konkurišu za novac iz IPARD fonda. Prema pravilniku koji je nedavno objavljen, konkurs će trajati do 30. maja, a poljoprivrednici će moći da kupe isključivo traktore proizvedene u Srbiji, odnosno one koji se sklapaju u našoj zemlji – maksimalne snage motora do 60 kilovata sa standardnima delovima, uređajima i opremom. Ono što ovu podršku razlikuje od IPARD-a jeste to da se zahtev za subvenciju podnosi tek pošto je poljoprivrednik kupio mašinu. Prema procenama, ovi traktori na tržištu koštaju od oko 9.000 do 20.000 evra (bez PDV-a). Osnovni\n21.01.2020 u 22:55\nZašto je dozvoljen uvoz pšenice\nNa zahtev proizvođača brašna i konditorske industrije, koji tvrde da na našem tržištu nema dovoljno kvalitetnog žita, Vlada Srbije odobrila je bescarinski uvoz merkantilne pšenice. Kako saznajemo, uredba, koja će ostati na snazi do 30. aprila, ne predviđa kvote za uvoz poboljšivača i kvalitetne pšenice kojom će se domaća industrija verovatno snabdevati iz Hrvatske i Mađarske. Neki od predstavnika pekarske industrije i proizvođača slatkiša već su se izjasnili da za sada imaju dovoljno zaliha, a da će se za uvoz opredeliti samo ako im to bude isplativo ili kvalitetne sirovine ne bude na domaćem tržištu. Međutim, po nezvaničnim informacijama, neki od najvećih proizvođača i te kako su sa nestrpljenjem očekivali ovakav korak države.\n17.01.2020 u 08:00\nZbog loših vremenskih uslova i drastičnog pada prinosa maline u Čileu za ovim voćem trenutno vlada velika potražnja u svetu. To je dovelo do rasta otkupnih cena za oko 30 odsto na svim tržištima, pa tako u Srbiji. Čile je, uz Srbiju, poslednjih decenija među najvećim proizvođačima i izvoznicima malina u svetu, pa se nestašica odražava na poskupljenje. Ako se taj trend nastavi, nezvanične su procene da bi naredna sezona mogla da bude profitabilnija i za domaće proizvođače.\n02.07.2022 u 09:29\nRekordna inflacija u Austriji, skladišta gasa sporo se pune\n02.07.2022 u 08:57\nNova pucnjava u SAD, u Kentakiju ubijena tri policajca\n02.07.2022 u 08:48\nDanas pljuskovi u Mačvi, Sremu i Bačkoj\n02.07.2022 u 08:33


DPK stupila u koaliciju sa ANK\n15. februar/veljača, 2011.\nDPK ustupila mesto predsednika ANK\nDemokratska partija Kosova Hashima Thacija donela je odluku da mesto predsednika zemlje pripadne Alijansi novo Kosovo, dok će DPK zadržati mesto premijera i predsednika Skupštine. PDK je takođe pozvala i Listu Ibrahima Rugove kao i manjine da pristupe vladajućoj koaliciji.\nNakon što su DSK, pokret Samoopredeljenje i Alijansa za budućnost Kosova odlučili da budu opozicija, Demokratska partija Kosova kao pobednik na izborima, o budućoj koaliciji mogla je da pregovara samo sa ANK, kao jedina preostala albanska partija.\nNakon tročasovne rasprave, Upravni odbor DPK-a odlučio je da uđe u koaliciju sa ANK, tako što je ovoj partiji dodelila mesto predsednika zemlje, za koje je iz ove partije nominovan Behxhet Pacolli.\nUnutar DPK-a bilo traženo da dužnost predsednika zemlje pripadne Jakupu Krasniqiju, ali je na kraju ipak odlučeno drugačije pošto ih je ANK uslovio sa mestom predsednika za ulazak u koaliciju.\nPodpredsednik DPK-a Hajredin Kuci izjavio je da je odluka doneta konsenzusom, iako je, kako kaže, oko toga bilo različitih stavova.\n“Odluka upravnog odbora DPK je da uđe u koaliciju za ANK, Listom Ibrahima Rugove i sa ostalim partijama iz manjinskih zajednica. Očekuje se da se ova odluka sada implementira i od strane predsednistva DPK. Bilo je rasprava i različitih stavova, ali partija se koncenzusom usaglasila. DPK je odlučila da uđe u koaliciju sa ANK i da njima pripadne mesto predsednika. Sto se tiče dužnosti ministara, o tome će se doneti odluka nakon pregovora predsedništva DPK i ANK”, kazao je Kuci.


Pripadnici Granične policije BiH otkrili su od 1. januara do 15. aprila, u pokušaju ili neposredno nakon ilegalnog prelaska granice, 1.036 državljana zemalja visokog migracijskog rizika, što predstavlja znatno povećanje u odnosu na isti period prošle godine.\n"1.191 lice odustalo je od pokušaja prelaska granice BiH zbog angažovanja policijskih službenika na samoj graničnoj liniji sa Crnom Gorom i Srbijom", saopšteno je iz Granične policije.\nOd 1.036 ilegalnih migranata u januaru ih je otkriveno 157, februaru 315, martu 340, a do 15. aprila 224.\nOsim toga, na samoj graničnoj liniji od ilegalnog prelaska granice, od 1.191 lica, u januaru je odvraćeno 125, februaru 309, martu 503 i do 15. aprila 254 osobe.\nOtkriveni ilegalni migranti dolaze iz Sirije 312, Pakistana 163, Libije 118, Avganistana 100, Palestine 63, Irana 63, Iraka 51, Alžira 45, Maroka 26, Turske 15, Bangladeša 13, Tunisa osam, po pet iz Kube i Indije, Albanije četiri, po dva iz Jordana, Egipta i Nigerije, jedan iz Somalije, te 38 lica sa područja samoproglašenog Kosova.\nNajveći broj ilegalnih migranata otkriven je na području Trebinja, Višegrada, Zvornika, Bratunca, Gacka, Velike Kladuše, Bijeljine, Bihaća, te u manjem broju na području Brčkog, Foče, Posušja, Čapljine i Gruda.


Unapređenje saradnje sa partnerima - PODOVI\nPriprema podne obloge Unapređenje saradnje sa partnerima\nFirma UZIN UTZ Srbija d.o.o. je u cilju bolje saradnje sa svojim partnerima, kao i radi lakše razmene važnih tehničkih informacija, organizovala u martu nekoliko stručnih seminara, sa fokusom na grupe proizvoda iz naše ponude. Cilj prezentacija je bio da se još više približi kupcima naš proizvodno-prodajni asortiman , kao i da se predstavi nešto novo iz UZIN–ove ponude.\nSeminari su bili koncipirani tako da je pored predstavljanja proizvoda, težište bilo na najčešćim greškama u radu, mogućnostima popravki, prevenciji u radu, primerima iz prakse, itd.\nPrezentaciji našeg brenda UZIN prisustvovao je Frank Zaumsegel – tehnički menadžer iz Nemačke. On je izmedju ostalog i praktično predstavio nekoliko novih proizvoda namenjenih za sanaciju ispucalih i nestabilnih podloga. Posebno interesovanje kod prisutnih podopolagača izazvalo je predstavljanje novog ekološkog kontaktnog lepka UZIN WK 222 na vodenoj bazi. Ovaj proizvod predstavlja zamenu za tradicionalne neoprenske lepkove koji su zbog svojih štetnih karakteristika u velikom broju zapadno-evropskih zemalja povučeni iz upotrebe. Namenjen je naročito za lepljenje tekstilnih, pvc i gumenih podnih i zidnih obloga, kao i svih vrsta profilnih i završnih lajsni.\nLepak WK 222 se veoma lako razmazuje, ima dugo otvoreno kontaktno vreme i po svojim vezivnim karakteristikama ne zaostaje za neoprenskim lepkovima.\nSigurni smo da će ovaj lepak veoma brzo naći primenu i na našem tržištu, pogotovo u objektima sa visokim ekološkim zahtevima kao što su zdravstvene ustanove (bolnice, porodilišta) gde su isparenja koja emituju klasični neoprenski lepkovi neprihvatljiva.\nNašoj prezentaciji koja je bila posvećena Nemačkim lakovima Pallmann prisustvovao je veliki broj domaćih renomiranih firmi koje se bave prodajom i postavkom parketa. Pored predstavljanja osnovnih sistema lakova na vodenoj i poliuretanskoj bazi, iz Pallmann-ove fabrike u Wurzburg-u stiglo je još nekoliko noviteta. Posebno bi izdvojili završni lak na vodenoj bazi Pall-X 96 koji je sada dostupan i u ekstra mat varijanti, kao i novi osnovni lak Pall-X 335 čija se jedinstvenost ogleda u odličnom isticanju prirodne strukture drveta.\nNa kraju, u otvorenim razgovorima sa našim partnerima još jednom je konstatovana dobro poznata činjenica da dokazani kvalitet i tehničke karakteristike naših proizvoda ulivaju sigurnost i pouzdanost pri svakom m2 ugradjne podne obloge.\nPrethodni tekstU carstvu luksuza i Wellnessa\nSledeći tekstKupatilo u spavaćoj sobi\nVi pitate – profesionalac odgovara\nNovi tunel Čortanovci na železničkoj pruzi Stara Pazova – Novi Sad


PANIKA U RS-u NA VRHUNCU: Institut za istraživanje genocida na meti čestih napada; Razlog je ovaj zahtjev upućen Međunarodnom sudu pravde - E-index\nInstitut za istraživanje genocida Kanada (IGK) od samog osnivanja meta je napada negatora genocida, plaćenih lobista – falsifikatora sudskih, naučnih i historijskih činjenica o agresiji i genocidu u BiH, glorifikatora ratnih zločina i ratnih zločinaca. Napadi su posebno eskalirali u vremenu intenzivnih aktivnosti oko savjetodavnog mišljenja Međunarodnog suda pravde o ukidanju entiteta Republika Srpska (RS), nastalog na rezultatima genocida, saopćeno je iz Instituta.\n“Polazeći od činjenice da je samo postojanje entiteta RS nakon niza presuda za genocid tvorcima ovog zločinačkog projekta nagrada za izvršeni genocid, IGK smatra da je važno da se dobije savjetodavno mišljenje Međunarodnog suda pravde da li entitet RS treba biti ukinut nakon presuda za genocid, koje su donijeli Međunarodni sud pravde i Međunarodni krivični tribunal.\nDobijanje navedenog savjetodavnog mišljenja je ispit i iskušenje ličnog i kolektivnog aktivizma u koje moraju biti uključeni akademski, naučnoistraživački i materijalni kapaciteti BiH i dijaspore. Eliminacija zla, kakvo je entitet RS, blagorodno je za sve narode i građane u BiH, posebno za bosanske Srbe, kako bi svi građani BiH na cijeloj njenoj teritoriji bili istinski slobodni te otvorili novu priliku za zajedničko kreiranje bolje države BiH”, navodi se u saopćenju.\n“Istina i pravda su sastavni i najbitniji dio budućnosti bolje BiH i svih njenih građana i naroda. Motiv borbe Instituta za istinu i pravdu nije mržnja protiv drugog i drugačijeg nego oslobađanje žrtve od straha pomoću kulture sjećanja, a u ime bolje budućnosti. Jer, oslobađanje žrtve od straha pomoću kulture sjećanja je ljudsko i Božije pravo koje traži kaznu zločincima, a dobrim ljudima trasiranje puta ka boljem, sretnijem, humanijem životu”, navodi se u saopćenju Instituta.


Šangaj - Šapovalov zakazao duel sa Novakom! - Sportske.net\nŠangaj - Šapovalov zakazao duel sa Novakom!\nSrbin bio slobodan u prvom kolu.\nATP lista - Novak i dalje na vrhu, ali uskoro kreće konačni obračun!Novakova totalna dominacija u Tokiju, titula bez izgubljenog seta!Novak sutra za novi trofej, evo i kada!Nole otkrio plan za Olimpijske igre!Još korak do titule, Nole u finalu!\nSrpski teniser Novak Đoković igraće u drugom kolu mastersa u Šangaju protiv Kanađanina Denisa Šapovalova.\nĐoković je kao prvi nosilac slobodan u prvom kolu, a Šapovalov je do duela sa prvim teniserom sveta došao današnjom pobedom protiv Amerikanca Fransisa Tiafoa sa 6:4, 6:2.\nĐoković i Šapovalov su do sada igrali dva puta, oba puta ove godine i svaki put trijumfovao je srpski teniser.\n"Oba puta me je pobedio i nemam šta da izgubim, izaći ću na teren i uživaću. Daću sve od sebe. Biće težak meč, ali dobro igram i mislim da imam šanse da ga pobedim", naveo je 36. teniser sveta Šapovalov.\nMasters u Šangaju se igra za nagradni fond od 8,3 miliona dolara.


SDG Cilj 15: Očuvanje života na zemlji – Zamisli 2030\nBiznis lideri održivog razvoja 2021\nBiznis lideri održivog razvoja 2020\nBiznis lideri održivog razvoja 2019\nPrašuma Perućica, koja se nalazi u Nacionalnom parku ,, Sutjeska”, najveća je i najočuvanija prašuma u Evropi i proglašena je strogim rezervatom prirode, što je 2017. godine rezultiralo uvrštavanjem Perućice na Tentativnu listu BiH registriranu u UNESCO-ovom Centru za svjetsku baštinu.\nPrimjer dobre prakse kroz partnerstva\nRegionalni projekt „Via Dinarica – Platforma za održivi razvoj turizma i rast lokalne ekonomije”, koji finansiraju UNDP i USAID. Cilj projekta je povezivanje zemalja i lokalnih zajednica Dinarida, stvaranjem jedinstvene i raznovrsne turističke ponude. Projekt „Via Dinarica”\npromovira turizam u svrhu ekonomskog razvoja regije, uz očuvanje okoliša i poštovanje socio-kulturne raznolikosti i autentičnosti lokalnih zajednica. Realizacija druge faze projekta predviđena je za period 2018–2021. godine i njen naglasak je na jačanju ovog projekta kao međunarodno priznate platforme za lokalni ekonomski rast, kao i većem učešću lokalnih zajednica u njenom održavanju i razvoju.\nU prethodnom periodu realizirane su aktivnosti na izradi i mapiranju planinskih staza i izgradnji smještajnih kapaciteta. Projekt je dobio mnogobrojna međunarodna priznanja.\nDjelatnosti Fonda za zaštitu okoliša Federacije BiH i Fonda za zaštitu životne sredine i energetsku efikasnost Republike Srpske obuhvataju poslove vezane za prikupljanje sredstava, finansiranje pripreme, provođenje i razvoj programa i projekata u području očuvanja, održivog korištenja, zaštite i unapređivanja zaštite okoliša, te u oblasti energetske efikasnosti i korištenja obnovljivih izvora energije. Projekti koji se odobravaju su realizirani uglavnom na lokalnom nivou od strane općina i institucija lokalnog nivoa, zatim privatnih kompanija i nevladinih\norganizacija. Od 71 projekta koje je Fond za zaštitu okoliša FBiH dodijelio krajem 2018. godine, 8 je posvećeno jačanju svijesti javnosti o očuvanju prirode, a realiziraju ih privatni mediji i nevladine organizacije. Zaključno sa 2017. godinom, Fond za zaštitu životne sredine i energetsku efikasnost Republike Srpske potpisao je ukupno 107 ugovora na ime ulaganja u programe, projekte i druge aktivnosti iz oblasti razvoja sistema integriranog upravljanja ambalažnim otpadom u jedinicama lokalne samouprave i komunalnim preduzećima, kao i zaštite izvorišta, vodotokova i priobalja.\nRazvojni program Ujedinjenih nacija (UNDP) u saradnji s Fondom za zaštitu okoliša Federacije BiH i Fondom za zaštitu životne sredine i energetsku efikasnost Republike Srpske implementira u Bosni i Hercegovini petogodišnji projekt pod nazivom „Zeleni ekonomski razvoj”. Cilj projekta je smanjenje trošenja javnih sredstava na potrošnju energije i vode, te omogućavanje povoljnih uslova za ulaganje u infrastrukturne mjere energetske efikasnosti, uz istovremeno stvaranje „zelenih radnih mjesta”.


CRM uzima u obzir finansijske ciljeve i poslovnu strategiju kompanije i nadograđuje marketinšku strategiju, određuje na koji način će strategija steći poverenje klijenata i izgraditi profitabilne odnose sa njima. Kao takav CRM je postao je neizostavan deo savremenog poslovanja.\nPostoje tri vrste upravljanja odnosima sa klijentima: operativni, analitički i kolaborativni CRM.\nOperativni CRM pruža podršku poslovnim procesima kao što su prodaja, marketing i ostale usluge call centara. Svaka komunikacija sa kupcem se uključuje u njegov lični dosije, tako da možete da pronađete sve potrebne informacije o kupcu i međusobnim interakcijama iz baze podataka.\nBitno je napomenuti da se CRM nalazi u cloud tehnologiji što omogućava pristup svim uređajima koji su spojeni na internet. Nije potrebna instalacija niti posebni tehnički uslovi, sve što je potrebno jeste pristup internet i vizija koja obuhvata celokupno poslovanje.


Dan online - Politika: FLEŠ - 2019-06-19\nPredlog zakona o izmjenama Zakona o oduzimanju imovinske koristi stečene kriminalnom djelatnošću na dnevnom je redu današnje sjednice skupštinskog zakonodavnog odbora.\nKako je najavljeno, biće razmatrani i Predlog zakona o izmjenama Zakona o zvaničnoj statistici i sistemu zvanične statistike i Predlog zakona o izmjenama i dopunama Zakona o poreskim savjetnicima.\nBiće riječi i o Predlogu zakona o potvrđivanju Protokola o vodi i zdravlju uz Konvenciju o zaštiti i korišćenju prekograničnih vodotoka i međunarodnih jezera iz 1992. godine.\nMilo s ambasadorima\nPredsjednik Crne Gore Milo Đukanović, na poziv ambasadora Rumunije, zemlje predsjedavajuće EU, Ferdinanda Nagija, danas će biti gost na radnom ručku ambasadora država članica Evropske unije akreditovanih u Crnoj Gori.\nU pitanju je redovna praksa da ambasadori EU sa najvšim crnogorskim zvaničnicima razmjenjuju mišljenja o procesu integracija. Nakon sastanka biće objavljeno saopštenje za javnost.


1.9.2014, NIAR – REAGOVANJE BAJRAMA HALITIJA NA JOŠ JEDAN NAPAD NA MEHMEDA MUJIĆA U KISELJAKU, BIH | Novinsko-informativna agencija Roma\nTuzla, 01. 09, NIAR – Pored drugih problema koji su opterećivali Rome širom Evrope u 2014 jedan od najvećih bilo je fizičko ugrožavanje lične i imovinske bezbednosti Roma od strane državnih institucija ili lokalnih moćnika i interesnih grupa motivisanih, najčešće homofobijom i ličnim animozitetom prema drugoj naciji, o čemu je NIAR redovno izveštavala. Do sada prostor bivše Jugoslavije nije bio prečesto pominjan, što ne znači da nije bilo pojedinačnih ekcesa.\nMeđutim u BiH se proteklih dana ponovo desio verbalno-fizički napad na Mehmeda Mujića, gradskog vijećnika SDP-a u opštini Tuzla, Roma koji je svojim ličnim zalaganjem dao veliki doprinos premošćivanju razlika između Roma i ostalog stanovništva u kantonu Tuzle, harmonizaciji odnosa, poboljšanju kvaliteta života Roma i rešavanju svakodnevnih problema, bez bozira da li je za to imao podršku institucija Tuzle i BiH ili ne.\nNekome očigledno smeta kako Mehmed Mujić lično, tako i njegove aktivnosti, ali još više smeta više nego očigledna indolentnost političkih I bezbednosnih struktura BiH i kantona Tuzle i izostanak svake ozbiljne reakcije u cilju otkrivanja kreatora i izvršilaca kampanje protiv ovog romskog lidera i čoveka koji je, samo svojim dignitetom izgradio poverenje kako pripadnika svog naroda tako i drugih dobronamernih žitelja tuzlanskog kantona.\nPolazeći od nacionalne i građanske solidarnosti i velikog poštovanja koje ukazujem Mehmedu Mujiću želim da izrazim javni protest i nezadovoljstvo zbog svega što mu se dešava kao posledica spremnosti i hrabrosti da se u političkoj areni bori za ljudska, nacionalna i građanska prava svih stanovnika višenacionalnog kantona Tuzle, a posebno za socijalni, materijalni i politički položaj Roma.\nPozivamo sve nadležne structure u kantonu Tuzle i BiH da izvrše radnje iz svoje nadležnosti i da se razbije ovaj, očigledno, organizovan i orkestriran pritisak na Mehmeda Mujića verovatno sa namerom da se iseli sa teritorije Tuzle, odrekne svojih načela i sigurnost potraži u nekom delu EU. Podsećam vlast i građane da je Bosna i Hercegovina prva priznala status nacionalne manjine Romima još 80-tih godina prošlog veka i taj podatak živi u romskoj kolektivnoj svesti.\nEmigracija Mehmeda Mujića odlazak za neku od država EU biće šamar svim institucijama države BiH, a posebno kantonu Tuzle i partije čiji je vijećnik Mujić. Predstavljaće institucionalni poraz legitimnih institucija od strane tajkunsko-mafijaških grupacija ali i poraz građanske ideje, ideala jednakosti, solidarnosti i mroljubive koegzistencije.\nBiće to poraz svega što BiH želi da simbolizuje.


Ultimatum Nemačke Turskoj | Serb.rs\nSerb.rs > AKTUELNO > Ultimatum Nemačke Turskoj\n26. februara 2016. / Komentari su isključeni na Ultimatum Nemačke Turskoj\nNemačko-turski odnosi ilustracija (foto:freakadelle91.deviantart.com)\nBerlin je Ankari dao rok od deset dana da pokaže dobru volju „značajno” smanjujući priliv izbeglica i migranata preko Egejskog mora, inače Evropa više neće moći da izbegne zatvaranje nacionalnih granica u nizu.\nUltimatum, koji je postavio nemački ministar unutrašnjih poslova Tomas de Mezijer, odnosi se kako na Ankaru tako i na Atinu i druge prestonice koje do sada nisu obuzdavale talas novopridošlica, a vremenski rok nije slučajan, jer će se za tačno 10 dana na samitu EU i Turske izvući bilans „pakta” koji je dosad izazivao samo obostrano razočaranje, piše francuski dnevnik.\nNemačka kancelarka je, primećuje list, i pod pritiskom unutrašnjeg roka, pošto za manje od nedelju dana, 13. marta, njenoj Hrišćansko-demokratskoj uniji preti gubitak u korist ekstremne desnice na tri ključna regionalna izbora, prvom glasanju od početka 10-mesečne krize u kojoj se našao Berlin, a koje bi za vladajuću stranku moglo da bude „kazneno”.\n„Do 7. marta želimo da konstatujemo značajno opadanje broja izbeglica na tursko-grčkoj granici”, rekao je Tomas de Mezijer, dodavši da, ukoliko do toga ne dođe, treba preduzeti dodatne evropske mere.\nNemački ministar nije precizirao na kakve tačno mere misli, već je najavio da „ćemo to videti kada dođe vreme”.\nTu poruku je, međutim, nekoliko diplomata protumačilo kao „katastrofalni scenario”, u kojem Berlin drastično smanjuje broj izbeglica koje će primiti, nakon što ih je svesrdno pozivao prošlog leta.\nU tom slučaju bi se granice zatvorile širom Evrope, kao u lančanoj reakciji, što bi za Šengen, kako je ocenio neimenovani ambasador, mogao biti znak da je toj zoni došao kraj.\nAustrija je svojim merama predostrožnosti upravo nagovestila kako bi sve to moglo da izgleda, dok bi Grčka, u koju se već godinu dana iskrcava skoro milion novopridošlih, mogla da uskoro postane i njihovo krajnje odredište, zaključuje „Figaro” a prenosi Tanjug.\nOznake: granice, izbeglička kriza, nemačka, odnosi, turska, vesti, zatvaranje / Objavljeno u: AKTUELNO


RTS :: Patrijarh Porfirije: Sabrali smo se da pokažemo jedinstvo Crkve\nDruštvo Patrijarh Porfirije: Sabrali smo se da pokažemo jedinstvo Crkve\nponedeljak, 24. maj 2021, 16:46 -> 17:12\nPoglavar Srpske pravoslavne crkve patrijarh Porfirije poručio je da su se episkopi SPC sabrali na Saboru da pokažu jedinstvo pomesne crkve i da bi, razmišljajući zajedno o problemima sa kojima se suočava Crkva, zajedno donosili rešenja koja nisu administrativna nego, kako je rekao, "rešenja u Duhu Svetome".\nPatrijarh Porfirije, nakon svete arhijerejske liturgije i uoči početka sednice Svetog arhijerejskog Sabora SPC u Hramu Svetog Save na Vračaru, rekao je da ta okupljanja episkopa nisu poput drugih sabora koji se održavaju u svetu.\n"Sabornost je sama priroda Crkve – drugo ime Crkve. Sabiramo se oko Hrista i u Njemu, kao telo Njegovo i temelj, suština, manifestacija Crkve kao jednog organizma jeste sveta liturgija u kojoj smo pokazali neraskidivu povezanost sa Hristom, ali i jedinstvo među sobom", rekao je patrijarh.\nNaveo je da je jedinstvo Crkve nepovredivo, ali da može nekad biti dovedeno u rizik nekom, kako je rekao, "našom pojedinačnom samovoljom".\n"Sabor nije neka obična organizacija ljudi i arhijereji nisu izabrani da u ime neke grupe ljudi dolaze kako bi formirali nekakav ‘centralni komitet’, već služe tajnu Hristovu, pre svega tajnu jedinstva Crkve", rekao je patrijarh.\nU besedi nakon liturgije, patrijarh je rekao da je pred episkopima mnogo tema o kojima treba da se razgovara.\nIspunjeni radošću, podsetio je da je to radosna tuga, jer je Crkva izgubila najpre poglavara Crkve, kao i arhijereje.


Haradinaj baca prašinu u oči EU i SAD, nisam ni dobila poziv - Sputnjik Srbija\n04:52 28 Februar 2020\n14:51 06.03.2019 (osveženo 14:52 06.03.2019) Preuzmite kraći link\n„Njegov posao je izuzetno lak ukoliko želi da ga radi — da jednostavno implementira sporazume koji su ranije dogovoreni, kako bi pokazao da su oni odgovorni partneri, na čiju reč može da se računa“, rekla je Brnabićeva.\n„Međutim, jedino što je jasno je da on sporazume ne želi da poštuje. Ono što je novo je da on više čak ni dogovore sa SAD ne želi da poštuje“, rekla je Brnabićeva.\n„Kada je Haradinaj ponovio da Priština neće ukinuti takse, on se nije obraćao Beogradu, nego onima koji su od njega tražili da ih ukine. Time je odgovorio i Evropskoj uniji, ali i Sjedinjenim Američkim Državama“, istakla je ona.\nHaradinaj je, kako prenosi prištinska „Koha“, na jučerašnjoj sednici vlade zatražio od članova kabineta da odobre inicijativu za okupljanje svih, kako kaže, regionalnih lidera, kao i evropskog komesara za politiku susedstva i pregovore o proširenju Johanesa Hana.


Vršac će proizvoditi energiju iz otpada | Energetski portal Srbije\nVršac će proizvoditi energiju iz otpada\n07.11. 2014 Srbija | Upravljanje otpadom\nU toku su radovi na izgradnji Sortirno-reciklažnog centra na Gradskoj deponiji u Vršcu koji bi trebalo da bude završen početkom sledeće godine.\nDirektor DP „Drugi oktobar“ iz Vršca gospodin Ljubisav Šljivić izjavio je da će Sortirno-reciklažni centar imati pogon za razdvajanje smeća na organsko i neorgansko. Prema njegovim rečima, neorgansko smeće će biti odlagano na deponiju, dok će se organsko koristiti za proizvodnju električne energije, neaktivni ugalj i destilovane vode. Opremu za ovakvu proizvodnju donirala je kompanija „Hyundai Energy“ iz Koreje.\nPredsednik opštine Vršac gospodin Čedomir Živković istakao je da bi uređenjem deponija i iskorišćenjem obnovljivih izvora energije Vršac imao višestruku korist. On je dodao da se mora pronaći strateški partner koji će investirati u proizvodnju energije uz pomoć otpada.\nČlan Opštinskog veća za ekologiju i zaštitu životne sredine Vršca gospodin Miloš Vasić izjavio je da je opština Vršac ove godine uložila oko 6 miliona dinara za uklanjanje divljih deponija, kao i oko 16 miliona dinara za sređivanje Gradske deponije.\nInače, sa izgradnjom Sortirno-reciklažnog centra na Gradskoj deponiji u Vršcu započelo se sredinom marta ove godine. Ovaj centar će moći da preradi oko 100 tona otpada dnevno, a zapošljavaće preko 200 radnika.\nDP Drugi oktobar\nI Bor će zabraniti izgradnju MHE\nFosilna goriva imaju ekonomski i ekološki prihvatljive...


Sindikati otvorili pitanja iznosa naknade za bolovanje i odsustva sa posla, kao i potrebu regulisanja sve češćeg rada od kuće | PROPISI.NET | Svi propisi Republike Srbije online\nNaslovna Pravo Sindikati otvorili pitanja iznosa naknade za bolovanje i odsustva sa posla, kao...\nSindikati otvorili pitanja iznosa naknade za bolovanje i odsustva sa posla, kao i potrebu regulisanja sve češćeg rada od kuće\nPotpredsednik Saveza samostalnih sindikata Srbije Duško Vuković u izjavi za Tanjug kaže da je iznos nadoknade najveći problem ako se neko zarazi. U kompletnom javnom sektoru, kaže, nadoknada iznosi 100 odsto zarade, osim u kulturi.\n„Ovih dana vodimo sa ministarstvima finansija i kulture razgovore da i radnicima u tom sektoru, ako se zaraze virusom, odsustvo sa posla ili bolovanje – bude nadoknađeno sa 100 odsto“, rekao je on.\n„Ne znamo gde se ko zarazio, a možda je i na poslu. Značajnije je i za finansijske efekte firme, i po ostale zaposlene, da poslodavac isplati kompletnu nadoknadu zarade zaposlenom koji je u samoizolaciji, nego da zarazi ostale i onda dođe u situaciju da nema radnike koji će obavljati posao“, kaže on.\nPredsednica Asocijacije slobodnih i nezavisnih sindikata (ASNS) Ranka Savić podseća da na početku epidemije nije bilo problema sa isplatom naknade od 100 odsto za bolovanja, jer su svi bili uplašeni i solidarni.\n„Tada je 99,9 poslodavaca poštovalo isplatu od 100 posto, svima koji su bili kovid zaraženi, u samoizolaciji ili karantinu. U drugom delu epidemije počeli su da se pojavljuju problemi u praksi, jer su pojedini računali takva bolovanja 65 odsto zarade, neki isplaćivali 100 procenata, a treći samoizolaciju retroaktivno tretirali kao korišćenje godišnjih odmora“, kaže ona.\nDodaje da je bilo na stotine slučajeva izdavanja takvih rešenja za godišnji odmor i da se reagovalo parcijalno, upozoravajući poslodavce da krše Zakon o radu.\n„Zbog ovakve situacije ASNS je uputio zahtev Ministarstvu rada da se donese obavezujući pravni akt kojim će se pravila igre jasno uspostaviti, ako je bolovanje onda je za sve, i nema nikakvih izuzetaka“, kaže ona i dodaje da bi u tom aktu bilo poželjno da se navede da poslodavac koji je u mogućnosti može isplatiti nadoknadu u iznosu pune plate.


U petak otvaranje manifestacije “Smederevska jesen” – Semendria\nU petak otvaranje manifestacije “Smederevska jesen”\n07. septmebar 2016. KULTURA – Period od 8. do 11. septembra u Smederevu biće u znaku 129. turističko-privredno manifestacije „Smederevska jesen“. Manifestacija će obuhvatiti programe koji imaju za cilj afirmaciju poljoprivredne proizvodnje i kvaliteta seoskih sredina, kao i privrednih i turističkih potencijala, programe kulturne, zabavne i edukativne sadržine.\nOd petka, 9. septembra posetioci će u Smederevskoj tvrđavi moći da posete poljoprivrednu izložbu „Seoska dvorišta“ na kojoj će se predstaviti seoske mesne zajednice sa dominantnim poljoprivirednim kulturama, elementima folklornog nasleđa, ambijentom seoskih domaćinstava. Istog dana u Centru za kulturu Smederevo u 16 časova biće otvorena privredna izložba na kojoj će se predstaviti firme delujuće na teritoriji Smedereva, kao i gosti iz Beograda i Požarevca.\nTradicionalno, petak je dan kada se u okviru manifestacije održava defile, a povorka koja pronosi poruku manifestacije „Smederevo vazda otvoreno“, kretaće se od Dunavskog keja, preko ulice Despota Đurđa i ulice Kralja Petra Prvog do Gradskog trga, gde će nastupiti karnevalske grupe koje su učestvovale u defileu.\nU Malom gradu Smederevske tvrđave istoga dana sa početkom u 20 sati biće uz umetničku posvetu kulturno-istorijskom nasleđu Smedereva i uz pojavu devojke Smederevke koja simbolizuje lepotu grada na obali Dunava svečano otvorena ovogodišnja „Smederevska jesen“. Veče svečanog otvaranja manifestacije obeležiće modno-koreografski spektakl „Zlatna nit“ autorke Emilije Kovačević, renomiranog kostimografa, u koreografiji Đorđa Makarevića, prvaka baleta Pozorišta na Terazijama, koreografa i reditelja.\nU Vinskom gradu, mestu koje okuplja vinare, nastavljače smederevske tradicije, na ovogodišnjoj „Smederevskoj jeseni“ sa gostima iz Vršca i Čortanovaca, večeras će nastupiti tamburaški orkestar.\nPublika će tokom manifestacije moći da prati koncerte muzičkih grupa i izvođača koji pripadaju različitim žanrovskim orijentacijama. Smederevo je domaćin omladinskog hora „The voices“ iz Italije koji će na ovogodišnjoj manifestaciji nastupiti 8. septembra u okviru programa horske muzike, u sklopu kojeg ćemo moći da čujemo i gradski ženski hor „Kir Stefan Srbin“. Ljubitelji roka i metala moći će istog dana da uživaju u jednovečernjem rok miksu koga čine nastupi smederevskog benda „Alogia“ i rok sastava „Ničim izazvan“ koji doživljava ekspanziju na prostorima Srbije i regiona. Muzički programski segment koji je poprimio tradicionalni karakter, koncert narodne muzike „Smederevo, grade od starina“, u čast harmonikaškog virtouza, kompozitora i aranžera Jovice Petkovića održaće se na Gradskom trgu u subotu, 10. septembra. Na „Smederevskoj jeseni“ koncerte će održati i popularne muzičke grupe „Amadeus“ (9. septembra) i „Miligram“ čijim će se koncertom, 11. septembra, završiti program ovogodišnje manifestacije.\nU okviru kulturno-obrazovne ponude posetioci će moći da pogledaju izložbu „Negujmo srpski jezik“ u Galeriji Savremene umetnosti Smederevo koju čine edukativni posteri na kojima su prikazane poznate ličnosti uz jezičke pouke, sa ciljem podizanja svesti u pravilnoj upotrebi srpskig jezika. Izložba će biti otvorena večeras u 19 sati.\nTuristički aspekt manifestacije i draž otvorenosti Smedereva ka Dunavu doći će do izražaja kroz turu turističkim brodićem „Na lepom plavom Dunavu“ uz muziku omladinskog orkestra „Svetlost“, a za zainteresovane će biti organizovane poseti vili „Zlatni breg“ kao i panoramsko razgledanje grada.\nU javnom prostoru, na različitim lokacijama u gradu, odigravaće se performansi, programi za decu i mlade (kao što je performans na štulama „Talasi“ u izvođenju pozorišta „Patos“ 8. septembra) , plesni nastupi, izložbe knjiga i starih zanata, kreativne radionice, programi koji evociraju duh srednjovekovlja.\n« 32. MEĐUNARODNA LIKOVNA KOLONIJA GRAFIKA 2016.\nNajbolji voćar u zatvoru »


Rasveta u vremeplovu: Najave ne donose svetlo\nNovu javnu rasvetu su obećavale vlasti unazad desetak godina. Svako je otišao s vlasti a da nije ispunio obećanje o rekonstrukciji javne rasvete.\nKrajem građevinske sezone: Rekonstrukcija kuće braće Tan\nPosle mnogo godina iščekivanja rekonstrukcija kuće braće Tan u centru grada, pored Doma zdravlja, počela je 5. decembra, iako je građevinska sezona završena.\n16 decembar 2011\tNaslovna\nBolji uslovi stanovanja za romske porodice u Bečeju: Izgrađeno je 98 kupatila i rekonstruisano je 11 kuća\nRezultati projekta „Socijalna inkluzija i poboljšanje uslova stanovanja Roma i Romkinja u Vojvodini i Srbiji“ predstavljeni su u sredu u svečanoj sali gradske kuće. U projektu, na osnovu sporazuma lokalne samouprave, Kancelarije za inkluziju Roma Vojvodine i Ekumenske humanitarne organizacije iz Novog Sada, u prethodnih godinu dana učestvovala je i opština Bečej.\nRekonstrukcija javne rasvete: Na proleće nove sijalice\nNema građana koji nije ljut „na“ javnu rasvetu u opštini, koja maltene više šteti nego koristi, jer je neefikasna i dotrajala. O rekonstrukciji javne rasvete predstavnici lokalnih vlasti pričaju godinama i obećavaju je godinama. Do sada je sve ostalo upravo na tome – na obećanjima, jer opština nema novca da rekonstruiše 3.500 sijaličnih mesta i nabavi štedljive sijalice. Pored toga, potrebno je i da se proširi mreža javne rasvete na 6.000 sijalica. Cena tog velikog poduhvata je, prema procenama, oko 100 miliona dinara.\n16 mart 2012\tNaslovna\nDelimična rekonstrukcija javne rasvete: Nove svetiljke za 4 miliona dinara\nNedavno najavljena parcijalna rekonstrukcija javne rasvete u Bečeju počela je 13. marta. Izvođač radova je SZTR „Elektro-Nađ“ iz Bečeja, koji će u Novosadskoj ulici, od centra do semafora, u Pionirskoj, od semafora do mosta i u Zelenoj, od silaska za OSC „Mladost“ do zgrade policijske stanice, stare živine sijalice snage 250 vati zameniti natrijumskim svetiljkama od 150 vati. Delimična rekonstrukcija rasvete košta četiri miliona dinara, a novac je obezbeđen od zakupa parcela u industrijskoj zoni.\n13 april 2012\tKaleidoskop\n„Rekonstrukcija“ kuće braće Tan: Gradi se od temelja punom parom\nKuća braće Tan u centru grada trebala je da bude rekonstruisana i adaptirana za cenu od 30 miliona dinara. Međutim, ovaj objekat, koji je pod zaštitom države (!) srušen je i gradi se ponovo. Takozvana rekonstrukcija (rušenje kuće i ponovna gradnja) započeta je početkom decembra prošle godine i prema ugovoru, izvođač radova, građevinska firma Yumol iz Subotice, posao treba da završi za 87 radnih dana, ne računajući dane kada zbog vremenskih prilika ne može da se radi. Novac, 30 miliona dinara, obezbedio je Fond za kapitalna ulaganja Vojvodine.


Crna Gora - 11/59 - Lajme nga Ulqini\nKampanja – Zove more – Crna Gora,predstavljena i u Albaniji\nNacionalna turistička organizacija Crne Gore i Turistička organizacija Ulcinja su, u saradnji sa Ambasadom Crne Gore u Albaniji, su danas u Tirani predstavili promotivnu kampanju “Zove more-Crna Gora”. Žitelji Tirane i albanski mediji su se i ove, kao i prošle godine interesovaali za paket aranžmane koji su obuhvaćeni ovom kampanjom. Podsjećamo da se cijena aranžmana u privatnom smještaju kreće već od 42 eura, a za sedam dana u špicu sezone po cijeni od 70 do 77 eur. Drugi paket se odnosi na smještaj u malim hotelima... Vazhdo\nJune 2, 2011 :: news :: Comments Off on Kampanja – Zove more – Crna Gora,predstavljena i u Albaniji\nTags: Crna Gora, Kampanja, u Albaniji, ulcinj, Zove more\nLow cost kompanije će teško pristati da tokom cijele godine lete u Crnu Goru\nPODGORICA – Trebalo bi prepustiti operatorima aerodroma i turističkoj privredi da se dogovaraju sa low cost prevoznicima oko povlastica. “Država ne zaključuje ugovore sa niskotarifnim kompanijama, već zainteresovani subjekti ukoliko postoji obostrani ekonomski interes. U praksi je prava rijetkost da države dovode low cost kompanije i to se radi jedino za nerazvijena i nedostupna područja, koja inače računaju na državnu pomoć za razvoj regije“, rekao je za Dan savjetnik za civilno vazduhoplovstvo u Minsitarstvu saobraćaja... Vazhdo\nMay 9, 2011 :: news :: Comments Off on Low cost kompanije će teško pristati da tokom cijele godine lete u Crnu Goru\nTags: Crna Gora, Easy-Jet_, Low cost kompanije, Montenegro Airlines, Ryanair_-Air, Vizz Air


Čerkez: Rano je za produženjeradnog vremena kafića - BIGportal.ba\n21 Septembra, 2020 21 Septembra, 2020 059\nSavjetnik federalnog ministra zdravstva Goran Čerkez kazao je da Ministarstvo prati epidemiološku situaciju u ovom bh. entitetu, naučni svijet i preporuke Svjetske zdravstvene organizacije (SZO) i da na osnovu toga donose odluke o mjerama.\n“Smatrali smo da je rano za skraćivanje izolacije, želimo prvo da prođe ovaj period polaska u školu, da vidimo kako će to ići, pa ćemo onda razmotriti mjere smanjenja izolacije. Ukoliko u vezi s tim budu jasne preporuke SZO i mi ćemo se tako kretati”, rekao je Čerkez.\nFederalno ministarstvo okoline i turizma je nedavno apelovalo na Ministarstvo zdravlja da razmotre odluku produžavanja radnog vremena ugostiteljskim objektima. U Republici Srpskoj je pod pritiskom ugostitelja ukinuto vanredno ograničenje radnog vremena, ali u FBiH nadležni su mišljenja da postoje brojni razlozi zašto to još uvijek nije dobra odluka.\n“Nepoštivanje mjera nas je natjeralo da smanjimo radno vrijeme i da situaciju iskontrolišemo na taj način. Ako se stanje dodatno stabilizuje mogli bi to harmonizirati sa Republikom Srpskom, razmišljali smo o tome, ali je potrebno gledati korak unaprijed i koji su potencijalni rizici”, riječi su Čerkeza.\nMeđutim, resorno ministarstvo je razmišljalo i o dopuštanju navijačima da prisustvuju utakmicama. Ukoliko se to dogodi, Čerkez kaže da je potrebno imati ograničen rad ugostiteljskih objekata upravo da se ne bi navijači i ljubitelji fudbala skupljali u kafićima poslije utakmice.\n“S utakmicama i navijačima ćemo ići u dogovoru sa Republikom Srpskom, do sada nismo procijenili da je dobar trenutak”, rekao je Čerkez.\nGovoreći o uvođenju stanja nesreće u Federaciji BiH kazao je da će to omogućiti jači nadzor poštivanja mjera, te da je to prijeko potrebno s obzirom na dosadašnje slabo praćenje i sankcionisanje neprovođenja mjera.\nKada je testiranje u pitanju, to se radi kao što je ranije i odlučeno – testiraju se oni koji osjećaju simptome, ali Čerkez kaže da je važno i povremeno testirati ljude u institucijama socijalne zaštite, domovima za stare i sličnim ustanovama, što i stoji u preporukama Ministarstva.\nPliškova predala, Halep osvojila prvu titulu u “vječnom” gradu\nPlivanje dokazano bolje utiče na organizam od trčanja


Virtuelna tura kroz slavnu istoriju kompanije McLaren - AutoExclusive - Auto vesti, Novi, Luksuzni, Polovni automobili...\nMcLaren Technology Centre ustanova postala je sinonim britanske kompanije, dok je Džodi Kid nedavno dobila priliku da je obiđe i priredi nam neverovatnu turu predvođenu izvršnim direktorom McLaren Racing odeljenja, Zekom Braunom...\nBraun je u prethodnoj epizodi Kidd in a Sweet Shop serije na YouTube platformi, predstavio svoju ličnu kolekciju F1 bolida, ali u ovom posebnom videu, on nam pruža nešto bolji uvid u kolekciju ulično legalnih i trkačkih modela koji se nalaze u MTC ustanovi njegove kompanije. Kada bismo rekli da je ova kolekcija zadivljujuća, definitivno bismo je potcenili.\nTura startuje sa predstavljanjem 720S GTX modela, nakon čega možemo videti neke od najpopularnijih trkačkih automobila britanskog proizvođača, uključujući i Papaya Orange Can Am automobil, opremljen Chevrolet V8 motorom. Odmah do ovog trkačkog modela nalazi se Indy 500 automobil kompanije iz 1974. godine. Ostali klasici koji se nalaze u ovoj ustanovi, uključuju i druge trkačke automobile kao što je F1 bolid kojim je upravljao Džejms Hant.\nTu su takođe i brojni drugi McLaren F1 bolidi, kao što su originalni XP5 F1 prototip, F1 LM, F1 GTR sa Gulf Liverijom i osvajač Le Mans trke izdržljivosti Ueno Clinic F1 GTR model, za koji Braun ističe da je najskuplji jednosed u čitavoj kolekciji.\nPored svih ovih besprekornih klasika, u kolekciji se nalazi i veliki broj nešto svežijih Formula 1 bolida, kojima su upravljali majstori kao što su Mika Hakinen, Kimi Raikonen, Fernando Alonso, Luis Hamilton i Dženson Baton. Tura se završava sa predstavljanjem neverovatne kolekcije trofeja ove kompanije, od kojih je većina stigla upravo iz Formula 1 šampionata.


Tasovac sa novinarima obišao Narodni muzej\nFoto: Foto. Tanjug\nMaj 10, 2015 12:05\nOn je rekao da mu je današnji dan veoma poseban, jer Narodni muzej za 170 godina postojanja nikada godišnjicu nije slavio na ovaj način -pun je radnika koji rade na rekonstrukciji muzeja.\nMinistar je dodao da je to osetljiv posao koji se sastoji od gradnje, rekonstrukcije i restauracije kako bi iznutra ostalo sve autentično.\n"Ukoliko ovako nešto ne predstavlja javni interes, ja ne znam šta predstvlja", rekao je Tasovac koji je izrazio žaljenje što ekipa Radio televizije Srbije kao javnog servisa nije našla za shodno da isprati jedan ovakav događaj.\nTasovac je podsetio i da je u toku manifestacija "Muzeji Srbije, 10 dana od 10 do 10" tokom koje svi muzeji otvaraju svoja vrata besplatno i smatra da zbog svega toga treba svi da budemo zadovljni.\nOn je primetio da je maj mesec veoma uzbudljiv za srpsku kulturu podsetivši da je 7. maja u Veneciji otvoren Paviljon Srbije na 56. Bijenalu savremene umetnosti.\n"Opšti utisak je da je Srbija imala izvanredno predstavlajnje", ocenio je ministar i dodao da je izuzetno ponosan na tim koji je to uradio na čelu sa umetnikom Ivanom Grubanovim i kustosom Lidijom Merenik , autorima projekta "Ujedinjene mrtve nacije" kojim se naša zella predstavila na toj smotri.\nDirektorka Narodnog muzeja Bojana Borić Brešković je rekla da je ovo bila prilika da novinari steknu sopsteni osećaj koliko je Narodni muzej ozbiljno pristupio radovima na sanaciji i adaptaciji zdanja na Trgu Republike.\nZdanje na Trgu Republike je od 23. februara zatvoreno zbog sanacije, pa u njemu u narednom periodu neće biti organizovane izložbe, već Narodni muzej svoja dela predstavlja u srodnim institucijama, a biće završen i sa novom stalnom postavkom otvoren 10. maja 2016. godine.\nNacionalni muzej je zatvoren za javnost od 1. juna 2003. godine, zbog neadekvatnih uslova za čuvanje i izlaganje umetničkih dela, zbog čega muzej nije imao stalnu postavku, ali je institucija bila aktivna.\nMuzej je osnovan ukazom ministra prosvete Jovana Sterije Popovića, 10. maja 1844. godine, kao Muzeum serbski, koji je na jednom mestu trebalo da sabere starine i da ih za potomstvo sačuva.\nPoslednjih decenija muzej je imao bogatu izložbenu i izdavačku delatnost, kao i raznovrsne programe za publiku.\nDanašnjim obilaskom je počela svečanost obeležavanja 171. godišnjice od osnivanja Narodnog muzeja u Beogradu, a nastavlja se istog dana u Galeriji Matice sprske u Novom Sadu gde je otvorio izložbu "Rubensovi krugovi".\nNa svečanosti otvaranja Tasovac je ukazao da eksluzivno zvuči obeležavanje Narodnog muzeja u Beogradu i Novom Sadu, ali da to govori o o jačanju institucija i njihovom umrežavanju.\n"Kada pretočimo taj administrativni jezik u realna život, onda imamo manifestaciju Muzeji Srbije, "10 dana, od 10 do 10" koja će otvoriti vrata muzeja širom zemlje, posetiocima,kojima će od 9. do 18. maja kulturno nasleđe biti besplatno dostupno", rekao je Tasovac.\nOn je objavio da je broj muzeja učesnika u ovoj manifestaciji porastao na 120.\nTasovac je objavio i to da je za ovu godinu obezbeđen novac za rekonstrukciju suterena Galerije Matice srpske, a da će do kraja 2016. biti kompletno renovirana i njana fasada.\nUpravnica Galerije Tijana Palkovljević Bugarski da je cilj da da u godini kad Nacionalni muzej obeležava 171. godinu postojanaja u zbog rekonstrukcije nije otvoren za publiku, Matica Srpska otvori njegove dve gostujuće izložbe Nacionalnog muzeja.\nDirektorka Narodnog muzeja Bojana Borić Brešković je rekla da stalna poslatvka nije otvorena od juna 2003, ali da ta nacionalana ustanova kulture nastoji da deo svog blaga\nomogući publici i obnovi komunikaciju, te je tako u prošloj godini organizobvano 34 izložbe, a u ovoj 2015. 12.\nIzložba Svetlost u mraku Prvog svetskog rata, autorke Ljubice Miljković predstaviće dela najvećeg dometa srpskog\nimpresionizma, , Nadežede Petrović, Makliše Glišića, Milovana Milovanovića, i Koste Miličevića.\nRubenskovi krugvi su dela iz zbirke strane umetnosti Nardonog muzeja, na kojoj centralni deo zauzima Rubensova "Dijanin povratak iz lova", kao i dela četvorice flamanskih slikara sa kojima je Peter Paul Rubens sarađivao.


"Čista rijeka Bosna" - Grad Visoko i u 2019. godini nastavlja sa uspješnom saradnjom u okviru navedenog projekta\nNa osnovu potpisanog Sporazuma o partnerstvu i učešću u implementaciji Projekta “Čista rijeka Bosna” pomoćnik Gradonačelnice Grada Visoko, Emir Fejzović je dana 06.09.2019. godine održao radni sastanak sa predstavnicima Akcione grupe, kojim su prisustvovali projekt menadžer Organizacije “Rotor” Doboj, Siniša Mitrović i predstavnik Instituta za zdravlje i sigurnost hrane Zenica, Safet Kubat.\nUčesnici sastanka su diskutovali o postavljanju nadzornih kamera neposredno uz obale rijeke Bosne u cilju poboljšanja ekološkog stanja i upozorenja nesavjesnim pojedincima da pravilno odlažu otpad, jer će u suprotnom biti procesuirani i kažnjeni. Postavljanje video nadzora je identifikovano kao aktivnost u projektu “Čista Rijeka Bosna” koja ima pozitivne efekte prema ponašanju nesavjesnih pojedinaca. Razmatrani su i tehnički preduslovi i lokacije za postavljanje video kamera na području Grada.\nSvrha ove Eko kampanje je da se podstiče razvijanje i jačanje ekološke svijesti naših građana i stvori što bolja slika o ekologiji našeg grada i ekološko-turističkog imidža u slivu rijeke Bosne, a sve s ciljem povećanja stepena zdravlja ljudi.\nGrad Visoko u potpunosti podržava ekološke projekte i svakako da je ova kampanja doprinijela većem stepenu očuvanja naše životne sredine kao i jačanje ekološke svijesti naših građana kada su u pitanju ovi eko incidenti.\nSlužba za lokalni ekonomski razvoj, komunalne poslove, zaštitu okoline i javne nabavke


Dozvoljene proslave, okupljanja, izleti do 50 osoba, muzika uživo, iz zemalja EU bez uslova u Crnu Goru – Portal Herceg Novi\nDozvoljene proslave, okupljanja,…\nDozvoljene proslave, okupljanja, izleti do 50 osoba, muzika uživo, iz zemalja EU bez uslova u Crnu Goru\nNa današnoj press konferenciji na kojoj su govorili državni sekretar u Ministarstvu zdravlja dr Borko Bajić, direktor Instituta za javno zdravlje Crne Gore dr Igor Galić i koordinatorka vakcinacije u Podgorici dr Slađana Račić, Dom zdravlja Podgorica,predstavljene su nove, još blaže mjere.\nObolijevanje od korona virusa u Crnoj Gori sada je na najmanjem nivou od jula 2020. godine, kazao je Igor Galić.\nOd prosječnog broja testiranih osoba koji je bio u posljednjoj nedelji 1274, pozitivnih rezultata na SARS-CoV-2 je bilo 3,73%.\nTrenutno aktivnih slučajeva je 683, a hospitalizovanih 83.\nU odnosu na zemlje čija je bitna grana ekonomije turizam, Crna Gora ima povoljnije vrijednosti indikatora obolijevanja od Grčke, Španije i Turske, a blizu smo Hrvatskoj, Kipru i Italiji.\nUporednom analizom može se zaključiti da Crna Gora ima manji indikator obolijevanja 14-dnevne kumulativne incidencije na 100 000 stanovnika od 19 zemalja EU – npr. od Holandije, Španije, Švedske, Belgije, Grčke, Danske, Slovenije…\nOd punoljetne populacije građana Crne Gore, skoro 30 odsto je primilo jednu dozu vakcine a oko 20 odsto i drugu dozu vaccine.\nCrna Gora je procentualno vakcinisala veći dio svog stanovništva od Bugarske, koja je članica EU, ali i od Albanije, Sjeverne Makedonije, Bosne i Hercegovine, i Kosova.\nKoordinator vakcinacije u Podgorici Slađana Račić kazala je da će, zbog velike uspješnosti masovne vakcinacije, a zbog racionalizacije rada, privremeno biti ugašen određeni broj vakcinalnih punktova u svim opštinama.\nOna je rekla da će na taj način zdravstvenim radnicima biti omogućen mali predah.\n„Uspješnost vakcinacije i epidemiološka situacija nam omogućavaju da zdravstveni radnici odmore i svoj rad preusmjere na redovno poslovanje“, kazala je Račić.\nDržavni sekretar u Ministarstvu zdravlja Borko Bajić je, odgovarajući na pitanje novinara, kazao da isporuke preostalih količina vakcina Sputnjik V očekuju u ovom mjesecu.\n„Kada tačno, ne zavisi od nas. Čim budemo imali pouzdane informacije, objavićemo ih“, dodao je Bajić.\nKomentarišući proizvodnju vakcina u beogradskom Torlaku, on je rekao da je to dobra inicijativa.\n„Uspostavljen je kontakt sa Ministarstvom zdravlja Srbije i sa Torlakom, sa kojim od ranije imamo već dugo vremena uspješnu saradnju“, dodao je Bajić.\nOdgovarajući na pitanje da li zatvaranje vakcinalnih punktova ima veze sa nedostatkom vakcina, on je rekao da vakcina ima dovoljno.\nOn je rekao da građani treba što prije da se vakcinišu, i da nema razloga za odlaganje vakcinacije.\n„Vidite i sami kakve su te neželjene reakcije i kod nas i u svijetu, i da koristi od vakcine višestruko prevazilaze sve rizike“, istakao je Bajić.\nGalić je, u odgovor na isto pitanje, kazao da je u Crnoj Gori do sada aplicirano 234.278 vakcina, od kojih 138.052 prve doze, a druge za 96.226 građana.\n„S obzirom na to da je u Crnoj Gori dostupno preko 300 hiljada vakcina, nije riječ o tome da one nedostaju“, istakao je Galić.\nTags: IJZ CGnove mjerepress


"Srbija je uvijek pomagala Srpsku, imamo odličnu saradnju"\nPočetna / “Srbija je uvijek pomagala Srpsku, imamo odličnu saradnju”\n“Srbija je uvijek pomagala Srpsku, imamo odličnu saradnju”\n18. Juna 2020. 11:55\nPredsjednik Srbije Aleksandar Vučić rekao je da je sa članom Predsjedništva Bosne i Hercegovine Miloradom Dodikom razgovarao, prije svega, o ekonomskoj saradnji, ali i da ga je upoznao sa činjenicama u vezi sa razgovorima po pitanju Kosova i Metohije.\nAleksandar Vučić je poručio i da će Srbija imati snage da pomogne Republici Srpskoj bude li imala bilo kakvih problema sa likvidnošću.\nKako je rekao, Republika Srpska nije tražila to od nas, ali da je to rekao znajući šta može doći na jesen u vezi epidemije korona virusom.\nBilo je reči i o završetku izgradnje puta Čačak – Požega, poslije čega se taj put “nastavlja” u tri smjera, ka Boljarima, Užicu i ka RS i BiH, čime će se Hercegovina i RS drastično približiti Srbiji.\nČestitao je predsednici i vladi RS, kao i Dodiku, što uspjevaju da održe makroekonomsku stabilnost, u posebnim uslovima, imajući u vidu da nemaju toliko stranih direktnih investicija kao i Srbija.\n“BiH je Srbiji jedan od najznačajnijih partnera”\n“Veoma sam zadovoljan saradnjom koju imamo sa RS, pragmatičnom saradnjom sa BiH, i vjerujem da možemo da napravimo da ona bude na još višem i boljem nivou”, zaključio je Vučić.\nSastanku u zgradi Generalnog sekretarijata predsjednika Republike prisustvovali su i predsjednica Republike Srpske Željka Cvijanović i predsjednik Vlade Srpske Radovan Višković.\nPrema navodima medija, Dodik, Cvijanovićeva i Višković danas će se u Ambasadi Rusije u Beogradu sastati i sa ministrom inostranih poslova Ruske Federacije Sergejom Lavrovom, koji dolazi u zvaničnu posjetu Srbiji.\nOznakeaaleksandar vučić dodik


U Banji Koviljači u toku 48. Medjunarodni simpozijum o operacionim istraživanjima | RTV Podrinje\nMeđunarodni sipmpozijum matematičara, koji je juče započeo trodnevni rad u Banji Koviljači ima dugu tradiciju od 1974. godine jer okuplja istraživače, predstavnike privrede i stručnjake iz oblasti operacionih disciplina.\nOve godine organizovali su ga Matematički fakultet Univerziteta u Beogradu, Matematički institut Srspke akademije nauka i umetnosti u saradnji sa drugim visokoškolskim naučnoistraživačkim institucijama i Ministarstvom prosvete, nauke i tehnološkog razvoja.\nU radu Simpozijuma učestvuju i dekan Matematičkog fakulteta, viceguverner narodne banke Srbije, pomoćnici direktora matematičkog Instituta SANU, kao i više naučnika i saradnika iz različitih oblasti.\nIzrazivši veliko zadovoljstvo i zahvalnost u ime grada Loznice i njenog gradonačelnika Vidoja Petrovića što se ovako značajan naučni simpozijum organizuje u našem kraju, pomoćnik gradonačelnika Ljubinko Đokić je preneo zahvalnost profesorki Matematičkog fakulteta Zorici Stanimirović koja je kao naša sugrađanka i predsednica organizacionog odbora doprinela da se upravo Loznica izabere za izuzetnog domaćina naučne misli.\nPrethodni tekstŠampita Maje Gvozdenović bez konkurencije\nSledeći tekstVojska uvek uz građane – akcija u Brezjaku


Zašto su uvedene sankcije Dodiku - JUGPRESS\nZašto su uvedene sankcije Dodiku\nDodik je potkopao institucije BiH i iskoristio svoju zvaničnu poziciju da akumulira lično bogatstvo kroz različite oblike korupcije, saopštila je danas američka Kancelarija za kontrolu strane imovine povodom uvođenja sankcija srpskom članu predsedništva BiH Miloradu Dodiku i banjalučkoj Alternativnoj TV kao “entitetu pod njegovom kontrolom”.\nU obrazloženju Kancelarije (OFAC) stoji da je današnja odluka deo “posvećenosti administracije predsednika Džozefa Bajdena da promoviše odgovornost za one koji, između ostalog, potkopavaju stabilnost Zapadnog Balkana kroz korupciju i pretnje dugoročnim mirovnim sporazumima”.\n“Kao rezultat današnje odluke, sva imovina imenovanih pojedinaca i entiteta koji se nalaze u Sjedinjenim Državama, ili su u posedu ili kontroli američkih fizičkih ili pravnih lica, su blokirani i moraju biti prijavljeni Kancelariji za kontrolu strane imovine (OFAC)”, navodi se u saopštenju.\nPored toga, kako navode, blokirani su i svi subjekti koji su direktno ili indirektno u vlasništvu jednog ili više blokiranih pravnih i fizičkih lica.\nNaglašavaju da su zabranjene bilo kakve transakcije koje uključuju imovinu blokiranih lica.\nSarajevski portal Klix.ba objavio je danas da će se na američkoj “crnoj listi” naći još 52 pravna ili fizička lica povezana sa “režimom Milorada Dodika”.\nDodik je, kako se navodi u saopštenju OFAC, potkopao institucije BiH pozivajući na oduzimanje njenih nadležnosti i pokretanjem stvaranja paralelnih institucija u entitetu Republika Srpska (RS), dok je lično bogatsvo “akumulirao kroz mito i druge oblike korupcije”, a njegova “etnonacionalistička retorika služi da odvrati pažnju od njegovih korupcijskih aktivnosti”.\n“Kumulativno, ove akcije ugrožavaju stabilnost, suverenitet i teritorijalni integritet BiH i potkopavaju Dejtonski mirovni sporazum, rizikujući time širu regionalnu nestabilnost”, ističe se u saopštenju Kancelarije, koja je deo američkog Ministarstva finansija.\n“Sjedinjene Države neće oklevati da deluju protiv onih koji teže korupciji, destabilizaciji i podelama na račun sopstvenog naroda, kao i protiv onih koji omogućavaju i olakšavaju takvo ponašanje”, poručio je podsekretar Trezora za borbu protiv terorizma i finansijske obaveštajne službe Brajan E. Nelson.\nTvrde da je Dodik “uspostavio mrežu”u BiH od koje imaju koristi on i njegovi saradnici, a kao primer navode da je svojim bliskim poslovnim saradnicima omogućio ugovore sa Vladom i monopole u RS.\nKada je reč o Alternativnoj televiziji (ATV) iz Banjaluke, navode da je ona u vlasništvu kompanije blisko povezane sa Dodikovom porodicom.\n“Sam Dodik, međutim, vrši ličnu kontrolu nad ATV iza kulisa, kako bi svesno promovisao svoju agendu, koja uključuje njegove napore da omalovaži druge političke ličnosti, poboljša sopstveni imidž u javnosti i unapredi lične i političke ciljeve”, navodi se u saopštenju Kancelarije.\nTvrde i da je ugovore vezane za ATV direktno dodelio članovima svoje porodice, da je novac iz javnih preduzeća usmerio direktno u ATV u koruptivne svrhe kao i da je značajno povećao finansiranje ATV poslednjih godina i uključio se u kampanje zlonamernog uticaja društvenih medija preko ATV kako bi se objavljivao sadržaj koji promoviše njegove političke i lične ciljeve.


Bukurešt domaćin i Major kvalifikacija | RUR eSports\nBukurešt domaćin i Major kvalifikacija\nProfessional Gamers League – PGL je objavila da će glavni grad Rumnije biti domaćin Major kvalifikacija, poslednji kvalifikacioni turnir pred Poljsku.\nNakon organizovanja EU Minora, gde je BIG osvojio titulu savladavši Pentu, Bukurešt će ugostiti i 16 ekipa koji će se boriti u Major kvalifikacijama, od 29. juna do 2. jula.\nSva četiri Minora su završena, i pridružiće se ekipama koje su učešće obezbedili dobrim igrama na Majoru u Atlanti. Narednih dana očekujemo da PGL objavi raspored, format, grupe i više detalja o turniru.\nEkipe koje ćemo gledati na turniru su:\nA pre nego što turnir počne, pogledajte zvaničan trejler:\nbukurestcounter strike: global offensivecs:goKauntermajormajor kvalifikacijerumunijavalve\nbukurest, counter strike: global offensive, cs:go, Kaunter, major, major kvalifikacije, rumunija, valve


800 respiratora samo za obolele od koronavirusa, stiže 10 MILIONA maski\n19/03/2020 | 18:53\nDo sredine naredne nedelje Srbija će imati na raspolaganju skoro 800 respiratora samo za obolele od koronavirusa. To je izjavio predsednik Srbije Aleksandar Vučić.\nVučić je na konferenciji za novinare rekao da od 1.018 respiratora kojima Srbija raspolaže, nisu svi slobodni, jer su na mnogima onkološki i plućni bolesnici, ali da će sa novim respiratorima koji stižu broj slobodnih za obolele od COVID-19 biti skoro dvostruko veći od broja zauzetih.\nSrbija će posle novih nabavki imati obezbeđenih novih 350 respiratora samo za obolele od korona virusa, a od ovih 1.018 imamo na raspolaganju još 400, rekao je predsednik Srbije Aleksandar Vučić.\n„Pre sat vremena u Beograd smo uspeli da dopremimo još sedam respiratora švedske proizvodnje, čeka se još devet iz Lajpciga. Kupili smo još 200 kliničkih respiratora ne mogu da govorim gde i kako“, rekao je predsednik i dodao da se očekuje još novih respiratora.\nDodao je i da s obzirom na to da Republika Srpska zbog cele situacije u Bosni i Hercegovini ima veoma mali broj respiratora i da će Srbija pomoći i da država vodi računa o tome da ne dođe do situacije kao što je u Italiji.\n„Mi nabavljamo i transportne respiratore za najteže bolesnike, da ne bude kao Italijani koji su došli u situaciju da isključuju respiratore da biraju koga će da ostave u životu ko je mlad njega da spasu. Mi smo proporcionalno broju stanovnika jedna od zemalja koja se veoma brzo i pristojno obezbedila“, rekao je Vučić.\nIstakao je i da sledeće nedelje stiže 10 miliona maski tako da će cela Srbija imati maske. Pohvalio je i kompanije u Srbiji koje su počele da šiju maske.\nkorona virus/maske/respiratori/vanredno stanje\nTedeski: Kada sam prvi put došao na posao sa maskom, ljudi su me čudno gledali


Radojicic: Resavamo ekoloske probeme, ne moze preko noci – Krstarica\nTanjug 18. oktobra 2021. 15:29\nBEOGRAD – Gradonačelnik Beograda Zoran Radojičić izjavio je danas da ekološki problemi ne mogu da se reše „preko noći“ jer su to višedecenijski problemi sa kojima se suočavaju i gradovi u regionu, ne samo Beograd, ali i istakao da su po tom pitanju već ostvareni rezultati.\nOn je tako odgovorio na pitanje novinara šta je konrektno preduzeto i dokle se stiglo sa rešavanjem problema zagađenosti u glavnom gradu obzirom na to da, prema tvrdnji novinara, podaci sajta „Er vižual“ od jutros pokazuju da je Beograd najzagađeniji grad na svetu.\n„To su stvari koje su se decenijama akumulirale i ceo region ima slične probleme“, rekao je Radojičić.\n„U tom planu, koji smo više puta pominjali, tačno po stavkama ima šta smo radili, šta radimo, koji su kriterijumi, kako ćemo dalje da rešavamo probleme“, naveo je Radojičić.\n„Generalno, to što je vazduh lošiji u mnogim gradovima, deo je i klimatskih promena s obzirom na to da toplotna inverzija koja se često dešava u velikim gradovima ne dozvoljava da vazduh cirkuliše“, naveo je Radojičić.


U sedištu Borskog upravnog okruga, održana je redovna sednica Savet okruga.\nPrisustvovali su svi predsednici lokalnih samouprava, članovi gradskog i opštinskog veća Bora i Negotina, načelnica školske uprave za Borski i Zaječarski upravni okrug, koordinatori dirketora osnovnih i srednjih škola Bora i Majdanpeka.\nJedna od tačaka dnevnog reda, bila je i Mreža škola na teritoriji Borskog upravnog okruga. Posle izlaganja gradnočelnika grada Bora i predsednika opština Majdanpek, Kladovo i Negotin, i načelnice školske uprave, donešen je zaključak da Mreža škola na teriotoriji Borskog upravnog okruga bude nepromennjena u narednom periodu od četri godine, a ako bude bilo kakvih zahteva od strane Ministarstva prosvete, nauke i tehnološkog razvoja i Ministarstva državne uprave i lokalnih samouprava, predložene su alternative i reorganizacija škola posebno za svaku lokalnu samoupravu.\nBitno je naglasiti da su svi predsednici lokalnih samouprava bili jednoglasni u donošenju zaključka uz podršku načelnice školske uprave i načelnika Borskog upravnog okruga.\nPripremni sastanak Zajedničkog odbora za praćenje


Američki Kongres želi da ograniči Trampova vojna ovlašćenja o Iranu - 06.01.2020, Sputnik Srbija\nAmerički Kongres želi da ograniči Trampova vojna ovlašćenja o Iranu\nPredstavnički dom američkog Kongresa ove nedelje će doneti odluku o ograničavanju vojnih ovlašćenja predsednika Donalda Trampa o Iranu, saopštila je... 06.01.2020, Sputnik Srbija\namerika i iran na rubu rata, svet, vesti, iran, kongres sad, nensi pelosi, donald tramp\n07:25 06.01.2020 (Osveženo: 09:39 06.01.2020)\nPredstavnički dom američkog Kongresa ove nedelje će doneti odluku o ograničavanju vojnih ovlašćenja predsednika Donalda Trampa o Iranu, saopštila je predsedavajuća Parlamenta Nensi Pelosi.\n„Ove nedelje Predstavnički dom će predstaviti i glasati o rezoluciji o vojnim ovlašćenjima, kako bi ograničio vojne akcije predsednika prema Iranu“, navodi se u izjavi objavljenoj na sajtu predsedavajuće.\nTakođe se navodi da rezolucija ima slične karakteristike kao one koje je na razmatranje u Senat uneo demokratski senator Tim Kejn, koji je predložio da se Trampu zakonski zabrani da vodi vojne operacije protiv Irana bez odobrenja Kongresa.\nPelosijeva ističe da će se o rezoluciji glasati ove nedelje i da će se njome naložiti prestanak vojnih dejstava prema Iranu u roku od 30 dana, ukoliko ne budu usledile dalje odluke Kongresa.\nPompeo: Američka vojska će u Iranu gađati samo zakonite ciljeve\n5 Januar 2020, 15:35\nU saopštenju se dodaje da je „provokacioni i neodgovarajući vazdušni napad na Sulejmanija ugrozio naše trupe, diplomate i druge, rizikujući da izazove ozbiljnu eskalaciju tenzija sa Iranom“.\nU noći 3. januara Sjedinjene Američke Države izvele su operaciju kod Međunarodnog aerodroma u Bagdadu, u kojoj je poginuo komandant elitne jedinice iranske vojske specijalnih snaga „Kuds“ general Kasem Sulejmani i zamenik komandanta iračke šiitske ustaničke vojske Abu Mahdi el Muhandis, koje Vašington smatra umešanim u organizaciju napada na američku ambasadu u Bagdadu 31. decembra 2019. godine.\nVrhovni vođa Irana Ali Hamnej obećao je da će se osvetiti Sjedinjenim Američkim Državama za Sulejmanijevu smrt. Američki predsednik Donald Tramp obećao je nakon toga da će naneti „brz i snažan udar“ na 52 cilja u Iranu, ako Amerikanci budu napadnuti.


Kako je saopštio Košarkaški savez, Pešić će predvoditi ekipu već u novembarskim kvalifikacijama za Svjetsko prvenstvo 2023. godine, a u prvom meču Srbija će 25. novembra dočekati Letoniju.\nPešić je svojevremeno kao selektor Jugoslavije 2001. godine osvojio Evropsko prvenstvo u Istanbulu, a godinu dana kasnije Svjetsko prvenstvo u Indijanapolisu.\nPrije toga, od 1984. do 1987. bio je selektor mlađih reprezentativnih selekcija Jugoslavije, 1985. godine osvojio je kadetsko, 1986. juniorsko Evropsko prvenstvo, a 1987. u Bormiju postao je šampion svijeta.\nTokom karijere sa uspjehom je trenirao Bosnu, Albu, Keln, Barselonu, Lotomatiku, Đironu, Crvenu zvezdu, moskovski Dinamo, Valensiju, Bajern Minhen i reprezentaciju Njemačke.\nPosljednji angažman bio mu je u Barseloni, od 2018. do 2020. godine. On je sa tim klubom u prvom mandatu 2003. godine osvojio Evroligu.


ŽPCG otpušta više od 100 zaposlenih | Ekonomist\nPreduzeće Željeznički prevoz Crne Gore (ŽPCG) u planu ima otpuštanje više od 100 radnika, nezvanično saznaju Dnevne novine iz više pouzdanih izvora.\nU Željezničkom prevozu ovu informaciju nijesu potvrdili, ali nijesu ni demantovali, već su za Dnevne novine kazali da trenutno imaju ukupno 391 zaposlenih, što je, kako navode, veliki broj za postojeći obim usluga.\n“U toku je izrada nove organizacione šeme preduzeća i preispitivanje postojećeg Pravilnika o organizaciji i sistematizaciji radnih mjesta koji će pokazati koji je optimalan broj zaposlenih za normalno obavljanje poslova i zadataka u postojećim uslovima za realizaciju važećeg reda vožnje”, navodi se u odgovoru ŽPCG dostavljenom DN.\nSticanjem prava na penziju do 50 radnika manje\nSmanjenje broja zaposlenih će se, kako se ističu, vršiti postepeno.\n“Planira se da novim Aktom o organizaciji i sistematizaciji radnih mjesta, broj zaposlenih bude smanjen za oko 40-50 izvršilaca, i to sticanjem prava na starosnu penziju, istekom roka zaključenja ugovora o radu na određeno vrijeme sa određenim brojem zaposlenih, a vjerovatno će se pojaviti i potreba za proglašenjem dijela zaposlenih tehnološkim viškom, o čemu će biti donijet poseban program”, naveli su iz ŽPCG.\nVozno osoblje i administracija prvi na udaru\nNajveće smanjenje broja zaposlenih očekuje se u administraciji i u dijelu voznog osoblja.\n“Vitalni segmenti firme od kojih zavisi funkcionisanje čitavog sistema će biti pošteđeni racionalizacije broja zaposlenih. Šta više u ovim sektorima zapošljavaće se mladi stručni kadar IV, V, VI i VII stepena radi stručnog osposobljavanja, s obzirom da na tržištu rada nema „gotovih“ kadrova za pojedina usko specijalistička zanimanja koja su potrebna željezničkom saobraćaju”, predočili su iz ovog preduzeća.\nNovi Pravilnik o organizaciji i sistematizaciji radnih mjesta će, prema njihovim riječima, biti donijet do kraja oktobra tekuće godine.\n“Smanjenje broja zaposlenih, u skladu sa novim Pravilnikom o sistematizaciji, se planira da se izvrši do kraja 2017. godine, u zavisnosti od dinamike obezbjeđenja potrebnih sredstava za isplatu otpremnina zaposlenima za čijim će radom u društvu prestati potreba, u skladu sa Zakonom”, kažu iz ŽPCG.


Udvarao se devojčici (11), dobio dve godine zatvora\nViši sud u Beogradu osudio je na dve godine i četiri meseca zatvora Dragana Živanovića zbog bludnog udvaranja 11-godišnjoj devojčici putem Interneta.\nOsim toga, Živanović je osuđen i zbog razmene pornografskog materijala sa drugim pedofilima, i nakon izricanja presude mu ukinuo pritvor.\nMeđu njima je posebna mera zabrane posećivanja mesta na kojima se okupljaju maloletnici, kao što su školske zgrade, školska dvorišta, vrtići, igrališta, dečije manifestacije i slično, navodi se u informaciji Višeg suda dostavljenoj Tanjugu. Živanović je takođe obavezan da posećuje profesionalna savetovališta i ustanove prema programu koji će mu odrediti Uprava za izvršenje krivičnih sancija. Viši sud mu je nakon izricanja presude u četvrtak ukinuo pritvor u kojem je bio od avgusta prošle godine, jer smatra da su prestale okolnosti zbog kojih mu je pritvor bio određen i da nema opasnosti da će u kratkom vremenskom periodu ponoviti krivično delo. Živanović je osuđen zbog izvršenja krivičnog dela iskorišćavanje računarske mreže ili komunikacije drugim tehničkim sredstvima za izvršenje krivičnih dela protiv polne slobode prema maloletnom licu i krivičnog dela prikazivanje, pribavljanje i posedovanje pornografskog materijala i iskorišćavanje maloletnog lica za pornografiju. Osuđeni, njegov branilac kao i tužilaštvo imaju pravo da ulože žalbu na ovu presudu. Mediji su preneli da je Živanović svesno zavodio devojčicu od 11 godina i slao joj nage fotografije, kao i da je uhapšen s vijagrom u džepu kada ju je pozvao na sastanak. Naime, kako pišu mediji, majka devojčice ga je namamila tako što mu je umesto ćerke slala poruke na Fejsbuku i pozvala da se nađu u gradu. Međutim, na dolaznom peronu Glavne autobuske stanice, umesto devojčice sačekala ga je policija. Pretresom stana na njegovom laptopu pronađen je pornografski materijal, a otkriveno je da je sa prijateljima razmenjivao fotografije obnažene dece, preneli su mediji.\n« Jedan poginuo, četiri osobe povređene na novosadskom putu Uhapšen osumnjičeni za ubistvo na tramvajskim šinama u centru Beograda »


Engleski velikan na udaru: Izvršen cyber napad na Manchester United – Sport Centar Engleski velikan na udaru: Izvršen cyber napad na Manchester United – Sport Centar\nIz engleskog premijerligaša Manchester Uniteda potvrđeno je kako su sistemi kluba bili na udaru cyber napada.\nU saopćenju iz kluba navedeno je kako IT stručnjaci istražuju incident i rade na rješavanju problema.\n“Naš odbrambeni sistem otkrio je napad organiziranih cyber kriminalaca, isključio je pogođene sisteme i zaštitio podatke”, navodi se u saopćenju.\nNaglašeno je da kritični sistemi kluba, koji su neophodni za odigravanje utakmica na Old Traffordu, rade i da su sigurnom.\n“Napadi nisu uticali na medijske kanale, uključujući klupsku web stranicu i mobilnu aplikaciju. Trenutno nema dokaza o kršenju povjerljivosti podataka simpatizera kluba i kupaca”, poručili su iz engleskog kluba.\nUnited golom Pogbe došao do pobjede u gostima i prvog mjesta Premiershipa, Kean donio bodove Evertonu\nSolskjaer: Rano je da nas svrstaju u borbu za titulu, nema potrebe za velikim pojačanjima


Naslovna » Konkursi i Javni pozivi » Javni poziv nezavisnim ekspertima za kandidaturu za članstvo u Evropskoj komisiji protiv rasizma i netolerancije Saveta Evrope (EKRI)\nMinistarstvo za ljudska i manjinska prava i društveni dijalog upućuje Javni poziv nezavisnim ekspertima za kandidaturu za članstvo u Evropskoj komisiji protiv rasizma i netolerancije Saveta Evrope (EKRI).\nEvropska komisija protiv rasizma i netolerancije (EKRI) je telo Saveta Evrope, čiji je zadatak borba protiv rasizma, rasne diskriminacije, ksenofobije, antisemitizma i netolerancije u Evropi, iz perspektive zaštite ljudskih prava, u svetlu Evropske konvencije o ljudskim pravima, njenih dodatnih protokola i sudske prakse. Statutom EKRI (Rezolucija Komiteta ministara (2002)8 od 13.6.2002. izmenjena i dopunjena rezolucijama KM (2013)12 i KM (2014)2 od 9.10.2013. i 19.02.2014) i Odlukom Komiteta ministara od 9.10.2013, određeni su uslovi za (re) imenovanje članova i zamenika članova u Evropskoj komisiji protiv rasizma i netolerancije Saveta Evrope (EKRI).\nRok za podnošenje prijava je do 5. aprila 2022. godine.\nMinistarstvo za ljudska i manjinska prava i društveni dijalog, Bulevar Mihajla Pupina 2, 11 070 Novi Beograd sa napomenom: „Prijava za kandidaturu za članstvo u Evropskoj komisiji protiv rasizma i netolerancije Saveta Evrope ( EKRI) - ne otvarati“\nOdluka o izboru kandidata za članstvo u EKRI


DS Šabac: SNS režim spreman da silom spreči promenu vlasti na izborima – Podrinske\nDS Šabac: SNS režim spreman da silom spreči promenu vlasti na izborima\nPonovo je režim Aleksandra Vučića u Šapcu primenio silu u nameri da sačuva vlast ali i sopstvenu slobodu, ovaj put naredivši javnim beležnicima da na sve načine ometu i onemoguće prikupljanje potpisa podrške listi Ujedinjeni za pobedu Srbije.\nU utorak kada su raspisani izbori, na državni praznik Sretenje, beležnici su u Šapcu radili u trećoj smeni da bi vladajućoj stranci tokom noći overili potpise podrške za izbornu listu. Sutra, u sredu, ti isti beležnici su pod pritiskom režima Aleksandra Vučića odbili da opozicionoj listi Ujedinjeni za pobedu Srbije dodele knjige i službenike za overu potpisa.\nBeležnici iz Šapca su kao prve slobodne termine za overu potpisa odredili subotu i nedelju umesto srede i četvrtka, kako je od njih zatražio ovlašćeni predstavnik predlagača liste. Taj svoj postupak obrazložili su nemanjem slobodnih termina, iako je ovlašćeno lice predlagača prvi u Šapcu podneo zahtev za overivače za pomenute dane.\nNa ovaj način režim Aleksandra Vučića je pritiskom na javne beležnike silom sprečio građane Šapca da učestvuju u izbornim radnjama i svojim potpisima podrže opozicionu listu Ujedinjeni za pobedu Srbije, obzirom da je proces prikupljanja potpisa podrške završen.\nDemokratska stranka ukazuje na spremnost režima Aleksandra Vučića da nečasnim i protivzakonitim radnjama i primenom sile spreči promenu vlasti na predstojećim izborima 3. aprila i tako pokuša da po svaku cenu zadrži vlast i uzurpirane privilegije.\nNasilnim onemogućavanjem građana Šapca da svojim potpisima podrže opozicionu listu, vlast potvrđuje da su izborni uslovi neuporedivo lošiji nego 2020. godine, te da je održavanje poštenih izbora praktično nemoguće, na šta Demokratska stranka neprekidno ukazuje.\nDemokratska stranka zato poziva sve građane Srbije i Šapca da svoju podršku listi Ujedinjeni za pobedu Srbije iskažu na izborni dan 3. aprila i da na taj način, demokratskim putem, masovnim izlaskom na izbore mafijaški režim Aleksandra Vučića pošaljemo u istoriju, a sve koji su se ogrešili o zakon i u zatvor.


BalkanMagazin :: EP BiH: Ulaganja od 870 miliona evra u naredne tri godine\nsreda, 06. januar 2021 09:27\nElektroprivreda BiH saopštila je da će u naredne tri godine u izgradnju i rekonstrukciju svojih objekata uložiti oko 870 miliona evra (1,7 milijardi KM). Plan je da se u trogodišnjem periodu proizvede 18.433 gigavat-sati električne energije i nabavi 13,9 miliona tona uglja. (foto: Upravna zgrada Elektroprivrede Bosne i Hercegovine u Sarajevu, epbih.ba)\nKako se precizira u saopštenju, EP BiH planira da uloži 176,5 miliona evra(345,2 miliona KM) u proizvodnju, 105,5 miliona evra (206,4 miliona KM) u distribuciju električne energije i 2,75 miliona evra (5,4 miliona KM) u snabdevanje i trgovinu.\nElektroprivreda BiH takođe namerava da investira 35,8 miliona evra (70 miliona KM) u povećanje kapitala u svojim rudnicima uglja.\nNa listi prioritetnih projekata su: izgradna bloka 7 termoelektrane Tuzla, mini hidroelektrana Neretvica, hidroelektrane Vranduk, Janjići i Una Kostela, i vetroelektrana Vlašić.\nUkupna vrednost tih projekata iznosi 2,16 milijardi evra (4,23 milijarde KM), a za njih će EP BiH izdvojiti 521,5 miliona evra (1,02 milijarde KM) do 2023 godine.\nElektroprivreda BiH planira da u trogodišnjem periodu proizvede 18.433 gigavat-sati električne energije i nabavi 13,9 miliona tona uglja.


Crnogorac predsjednik Narodne skupštine RS\nSa 44 glasa za i 23 protiv uz 10 suzdržanih poslanika, Igor Radojičić iz SNSD-a izabran je na današnjoj sjednici u Banjaluci za novog predsjednika Narodne Skupštine. Njegovom izboru prethodila je kraća rasprava tokom koje je glavna primjedba bila činjenica da je on Crnogorac tako da u novom skupštinskom rukovodstvu nema ni jednog Srbina.\nRadojičić je ove primjedbe okvalfikovao degutantnim i rasističkim.\n«Očekujem da Narodna Skupština u narednim mjesecima radi intenzivno da nakon četiri mjeseca pauze u kojima smo bili zbog krize funkcionisanja izvršne vlasti i blokade parlamentarne većine donesemo niz novih akata i vratimo povjerenje i nadu građanima Republike Srpske.»\nInače, dosadašnji predsjednik Narodne Skupštine, Dušan Stojičić je prethodno podnio ostavku na ovu funkciju pošto je bilo izvjesno da bi mu nova skupštinska većina izglasala nepovjerenje.\n«Prekršen je, naravno, jedan demokratski standard da predsjednik Skupštine treba da bude iz najjače političke stranke ali smo mi, očito, daleko od tog stepena razvoja i demokratije pa i ovdje u parlamentu da bi to tako bilo provedeno i naravno da sam se na ostavku odlučio kao na čin i političke odgovornosti i jednog principijelnog odnosa naspram ovih činjenica o kojima sam govorio.»\nNakon izbora novog skupštinskog rukovodstva mandatar za sastav Vlade Republike Srpske Milorad Dodik je poslanicima predstavio svoj ekspoze o kome će se raspravljati večeras kada se očekuje i izbor nove entitetske Vlade.


Tači odgovara na izjavu Vučića da je današnja akcija imala za cilj da se zaplaše Srbi - Infobrif\nTači odgovara na izjavu Vučića da je današnja akcija imala za cilj da se zaplaše Srbi\nObjavljeno 28.05.2019. u 21:44 poslednja izmena 28.05.2019. u 21:44\nSrbi na Kosovu se sve više integrišu u kosovsko društvo i institucije, oni su najviše uplašeni od kriminalnih elemenata u njihovoj zajednici i zato je današnja operacija Specijalne kosovske policije (ROSU) u interesu svih građana Kosova, uključujući i srpsku zajednicu, izjavio je predsednik Kosova Hašim Tači portalu Vijesti.ba.\nPripadnici ROSU danas su sproveli na Kosovu akciju protiv organizovanog kriminala u kojoj je uhapšeno 19 policijskih službenika od kojih 11 srpske, 4 albanske i 4 bošnjačke nacionalnosti.\nVučić: Posle akcije ROSU, biće drugačiji odnos prema albanskim pregovaračima\nTači je rekao da su u akciji uhapšeni pripadnici različitih etničkih grupa i da je akcija dobila podršku međunarodne zajednice. Ministarstvo spoljnih poslova Rusije (MVP) nazvalo je operaciju specijalne kosovske jedinice (ROSU) još jednom u nizu provokacija Prištine.\n“Ovo je operacija protiv organizovanog kriminala i krijumčarenja i obavljena je na celoj territoriji Kosova, ne samo na severnom delu Kosova. Uhapšeni su pripadnici svih etničkih zajednica. Operacija je imala podršku i međunarodne zajednice pošto je sprovedena u cilju učvršćivanja vladavine prava na Kosovu i šire u region”, rekao je Tači.\nHaradinaj: Akcija izvedena na osnovu dokaza koje su prištinskim vlastima dostavili Srbi\nPovodom izjave predsednika Srbije Aleksandra Vučića da je cilj akcije bio da se zaplaše Srbi, Tači je rekao da je akcija u interesu svih građana Kosova.\n“Srbi na Kosovu se sve više integrišu u kosovsko društvo i institucije. Oni su najviše uplašeni od kriminalnih elemenata u njihovoj zajednici. Zato je ova operacija danas u interesu svih građana Kosova, uključujući i srpsku zajednicu”, istakao je Tači.\nTrajković: Vučić je trebalo da podrži akciju na severu Kosova a ne da pokreće vojsku\nPortal podseća da je predsedavajući Predsedništva BiH Milorad Dodik izjavio je da je operacija ROSU ozbiljan udarac na krhki mir na Kosovu, i da ne može biti tolerisana ni od nečega što se zove međunarodna zajednica.\n“Mir na Kosovu je trajan i održava se uz pomoć Kosovskih sigurnosnih mehanizma i međunarodnih snaga predvođenih NATO alijansom.\nNajavljen veliki protest na centralnom trgu severnog dela Kosovske Mitrovice\nNajveća prepreku naporima za trajan mir i stabilnost u celom regionu su nacionalizam kao i organizovani kriminal”, rekao je Tači u odgovoru na Dodikove optužbe. “Kosovo ostaje privrženo dijalogu i vladavini prava na celoj territoriji Kosova i u interesu svih građana Kosova”, naglasio je Tači.\nBivši gradonačelnik Zubinog Potoka: Ono što se danas desilo je bio oružani napad\nAkcijaAleksandar VučićHašim TačiKosovoKriminalPolicija\nMinistar predvodi protestni skup protiv korupcije i kriminala u pravosuđu\nBivša direktorka optužena za zloupotrebe pred sudom u junu


Ponovo pušten u rad Veliki hadronski sudarač CERN-a\nBeta 22. aprila 2022. 19:45\nVeliki hadronski sudarač, najveći akcelerator čestica na svetu, koji se nalazi u blizini Ženeve, ponovo je pušten u rad posle više od tri godine pauze tokom koje je povećana njegova snaga.\n„Danas u podne dva snopa protona (čestice jezgra atoma) kružila sam u suprotnim smerovima duž prstena Velikog hadronskog sudarača dugačkog 27 kilometara“, saopštila je Evropska organizacija za nuklearna istraživanja (CERN).\nZakopan 100 metara ispod zemlje na francusko-švajcarskoj granici, gigantski prsten je bio u tehničkom zastoju od decembra 2018. zbog radova na održavanju i poboljšanju.\nCERN-ov akcelerator čestica ili Veliki hadronski sudarač, nedaleko od Ženeve, korišćen je za otkriće subatomske čestice o kojoj se dugo teoretisalo, poznate kao Higsov bozon, bez koje čestice ne bi mogle da se drže zajedno, i bez koje ne bi bilo materije.\nRad akceleratora je obustavljen prvi put u februaru 2013. godine zbog čišćenja i remonta.\nOtkrivanje Higsovog bozona doneo je naučnicima Fransoa Angleru (Francois Englert) i Piteru Higsu (Peter Higgs) Nobelovu nagradu za fiziku 2013. godine.\nFizičari smatraju da je Higsov bozon ključ objašnjenja strukture elementarnih čestica odnosno da potvrdjuje teoriju Standardnog modela u fizici elementarnih čestica.\nBritanija: Na jesen kampanja za buster dozu vakcine\nKina: Bezbednosna saradnja zemalja BRIKS-a je neophodna\n18:13: Zemlje G7 izdvojile 18,4 milijardi dolara za pomoć Ukrajini\n18:01: Britanija: Na jesen kampanja za buster dozu vakcine\n17:57: Kina: Bezbednosna saradnja zemalja BRIKS-a je neophodna\n17:56: U Privrednoj komori Srbije predstavljene inovacije u domenu arhitekture


Global Wellness Day - Banja Koviljača\nJedan dan Vam može promeniti ceo život\nGlobalni wellness dan je globalni pokret koji ima za cilj promovisanje zdravog načina života širom planete. Ove godine biće obeležen 10. juna u brojnim zemljama sveta, među kojima se nalazi i Srbija. Specijalna bolnica za rehabilitaciju Banja Koviljača i Wellness centar Kovilje će se ove godine po prvi put uključiti u obeležavanje ovog dana\nInicijativa za obeležavanje ovog dana potekla je 2012. iz Turske, od strane Belgin Askoy, u cilju promocije wellness filozofije i podizanja svesti o značaju wellbeinga i zdravog, aktivnog načina života širom sveta. "Global Wellness Day" je neprofitni i nekomercijalni događaj koji se obeležava u 83 zemlje, na 7 kontinenata. Cilj ovog dana, posvećenog wellnessu, je da se svi zapitamo kako možemo živeti boljim i zdravijim životom.


FoNet portal :: Pretraga / tagId=30247\nTag: grad beograd, Pogodaka: 16\nZa vakcinu karta i pomoć Vanji\nGrad Beograd, Fudbalski savez Srbije i kompanija Mozzart pokrenuli su društveno-odgovornu kampanju uoči meča fudbalera Srbije protiv Luksemburga, pa će za svaku vakcinu na punktu kod stadiona "Rajko Mitić", Mozzart dati po 5.000 dinara za lečenje Vanje Malović, a FSS kartu za utakmicu orlova sa Luksemburgom.\nBez muzike posle 22h\nUgostiteljski objekti u Beogradu posle 22 sata radnim danom i posle 23 sata petkom i subotom neće moći da emituju muziku u baštama, odnosno neće biti dozvoljeno da se muzika iz ugostiteljskih objekata čuje u baštama, odlučeno je u Skupštini grada Beograda, usvajanjem Izmena i dopuna Odluke o radnom vremenu ugostiteljskih objekata na teritoriji prestonice.\nDrastično manje belog dima\n"Nastavljeno je s dogašavanjem požara na lokaciji deponije Vinča, požar je i dalje dubinskog karaktera i gotovo potpuno je lokalizovan, beli dim je prisutan u drastično manjoj meri, a požar trenutno gasi jedno vozilo", piše u izveštaju beogradskog Sekretarijata za zaštitu životne sredine za period do ranih jutarnjih časova današnjeg dana.\nGrad Beograd dodelio je pomoć u građevinskom materijalu za 54 porodice izbeglica i interno raseljenih, kao i dodatnu pomoć u materijalu za otkupljene seoske kuće, a korisnicima će sve biti isporučeno u roku od tri meseca, saopštila je danas gradska uprava.\nBesplatno za 1. i 2. razred\nGrad Beograd raspisao je danas Javni poziv za dodelu bespovratnih novčanih sredstava u vrednosti četiri udžbenika za prvi i drugi razred osnovne škole, namenjen roditeljima 34.000 učenika upisanih u ta dva razreda državnih škola na teritoriji glavnog grada, osim onima koji po drugom osnovu već imaju pravo na besplatne udžbenike.\nRedovni predsednički i beogradski izbori, kao i vanredni parlamentarni izbori, gotovo izvesno biće orgnaizovani početkom aprila sledeće godine, piše "Politika".\nTradicionalno kolektivno venčanje održano je ispred Starog dvora u Beogradu, posle dve godine.\nVakcina bez zakazivanja\nVakcinacija bez zakazivanja omogućena je u svim gradskim opštinama u Beogradu u domovima zdravlja ili ambulantama, saopštila je gradska uprava.\nGradonačelnik Zoran Radojičić izjavio je da će Spasovdanskom litijom građani izraziti molitvu za Beograd, setiti se svih onih koje su izgubili u prethodnoj godini, pogotovo onih koji su izgubili bitku s opakom bolešću, i pokazati zahvalnost svima koji su se borili za zdravlje građana.


Dokumentovanje i štampanje dizajna baze podataka - Access\nDokumentovanje i štampanje dizajna baze podataka\nMicrosoft Access može da vam pomogne da pripremite štampanu dokumentaciju dizajna baze podataka, koju možete da koristite za reference i planiranje van mreže. Tačnije, Access može da vam pomogne da odštampate relacije tabela kao što je opisano u prozoru „Relacija“ i da odštampate karakteristike dizajna objekti baze podataka kao što su svojstva objekata.\nNapomena: Prozor „Relacije“ nije dostupan u veb bazama podataka ili veb aplikacijama.\nPriprema prozora „Relacije“ za štampanje\nŠtampanje prozora „Relacije“\nOdštampajte karakteristike dizajna objekata baze podataka pomoću alatke „Dokumentovanje baze podataka“.\nProzor „Relacija“ jeste prozor u kojem prikazujete, kreirate i uređujete relacije između tabela i upita. U zavisnosti od njegove konfiguracije, prozor „Relacije“ ne prikazuje uvek sve relacije u bazi podataka. Trebalo bi da odlučite koje relacije želite da dokumentujete – i da u skladu s time pripremite prozor „Relacije“ – pre nego što odštampate relacije između tabela. U prozoru „Relacije“ možete da prikažete ili sakrijete tabele, kao i da ih prerasporedite.\nPrikazivanje ili skrivanje tabele u prozoru „Relacije“\nNa kartici Alatke baze podataka izaberite stavku Relacije.\nDa biste prikazali tabelu, na kartici Dizajn, u grupi Relacije, izaberite stavku Prikaži tabelu i zatim u dijalogu Prikazivanje tabele dodajte željenu tabelu.\nDa biste sakrili tabelu, u prozoru „Relacija“ kliknite na tabelu koju želite da sakrijete, a zatim pritisnite taster DELETE.\nPreraspoređivanje tabela u prozoru „Relacije“\nDa biste prerasporedili tabele, prevucite ih na željene pozicije u prozoru „Relacije“.\nMožete da kreirate izveštaj koji prikazuje relacije u bazi podataka onako kako se prikazuju u prozoru „Relacije“. Ovaj izveštaj ima podrazumevano ime Relacije za ime baze podataka. Zaglavlje izveštaja podrazumevano sadrži ime i datum kada ste kreirali izveštaj.\nNapomena: Pregled pre štampanja ne nudi dobar način za uređivanje izveštaja o relacijama. Trebalo bi da se uverite da prozor „Relacije“ ima željeni izgled pre nego što generišete izveštaj.\nOtvorite Access bazu podataka koja sadrži relacije koje želite da odštampate.\nNa kartici Dizajn, u grupi Alatke izaberite stavku Izveštaj o relacijama.\nIzveštaj koji opisuje prozor „Relacije“ otvara se u režimu pregleda pre štampanja.\nDa biste prilagodili način na koji će se izveštaj odštampati, koristite komande na kartici Pregled pre štampanja.\nŠtampanje karakteristika dizajna objekata baze podataka\nZa štampanje karakteristika dizajna objekata baze podataka možete da koristite alatku „Dokumentovanje baze podataka“.


FBiH: U protekla 24 sata registrirano 389 slučajeva COVID-19, prijavljeno 30 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 389 slučajeva COVID-19, prijavljeno 30 smrtnih ishoda\nObjavljeno: 28.04.2021 ; Ažurirano: 28.04.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.257 uzoraka, od kojih je 389 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada su testirana ukupno 624.577 uzoraka, a COVID-19 je potvrđen kod 129.802 osobe. Zaključno s današnjim danom, u Federaciji BiH je evidentiran oporavak 111.497 pacijenata. U protekla 24 sata evidentiran je oporavak 730 pacijenata.\nU protekla 24h, Zavodu za javno zdravstvo Federacije BiH prijavljeno je 30 smrtnih ishoda. S današnjim danom, broj smrtnih ishoda na području Federacije BiH je 4.854.


Prognoza vremena i stanje na puitevima za 18. avgust | MTELBA\nJutros preovladava sunčano i svježe, uz lokalno malu oblačnost i maglu oko rijeka, dok će tokom dana biti sunčano i toplije, saopšteno je iz Republičkog hidrometeorološkog zavoda.\nNajviša dnevna temperatura vazduha iznosiće od 27 do 32, na jugu i sjeveru ponegdje do 35 stepeni Celzijusovih.\nDuvaće slab vjetar istočnog i sjeveroistočnog smjera, a u Hercegovini jugozapadnog, podaci su Federalnog hidrometeorološkog zavoda.\nSaobraćaj se jutros u Republici Srpskoj i Federaciji BiH odvija nesmetano, ali se vozačima savjetuje oprez na dionicama koje prolaze kroz usjeke i pored kamenih kosina, gdje postoji mogućnost sitnijih odrona kamenja i zemlje na kolovoz, saopšteno je iz Auto-moto saveza Srpske.\nU toku je rekonstrukcija lokalnih puteva u opštini Donji Žabar zbog čega je izmijenjen režim saobraćaja na dionici regionalnog puta Obudovac-Lončari.\nZbog radova je izmijenjen režim saobraćaja na putevima na području opštine Modriča, dionicama magistralnih puteva Modriča-Vukosavlje, Kotor Varoš-Obodnik, Polje-Brod, Krupac-Bogatići na području opština Istočna Ilidža i Trnovo, Bileća-Podosoje, Doboj-Poljice, te na regionalnim putnim pravcima Obudovac-Lončari i Šekovići-Caparde.\nU toku su radovi na Mahovljanskoj petlji, zbog čega je izmijenjen režim odvijanja saobraćaja, uz privremeno postavljenu saobraćajnu signalizaciju.\nJednom saobraćajnom trakom, naizmjeničnim propuštanjem vozila, saobraća se na regionalnim putevima Karanovac-Kneževo u mjestu LJubačevo, Ukrina-Gornja Vijaka i Lopare /Mačkovac/-Čelić, te Gornja i Donja Piskavica, u mjestu Strike zbog aktiviranih klizišta.\nZbog oštećenja nadvožnjaka kod "NIS Petrol pumpe" u Trnu saobraćaj se preko nadvožnjaka odvija jednom saobraćajnom trakom, dok teretna vozila ne saobraćaju.\nNa dionici magistralnog puta Polje-Brod, u opštini Brod do 23. avgusta izmijenjen je režim saobraćaja zbog izgradnje distributivnih cjevovoda vodovodne mreže.\nNa regionalnom putu Površnice-Lopare saobraćaj teretnih vozila je preusmjeren na putni pravac Lopare-Priboj-Banj Brdo, dok je na dionici magistralnog puta Brod na Drini-granica BiH/Crna Gora /Šćepan Polje/ zabranjen saobraćaj za sva vozila ukupne mase veće od 16 tona.\nRadi proslave slave opštine Rogatica, večeras od 17.00 do 2.00 i sutra od 15.00 do 2.00 časova biće obustavljen saobraćaj za sva vozila na dionici magistralnog puta Podromanija-Rogatica, na dijelu koji prolazi kroz Rogaticu, a vozila će biti preusmjeravana na alternativne pravce ulicama Đenerala Draže i Serdar Janka.\nZbog održavanja Međunarodne auto-trke na brdskim stazama, na magistralnom putu Srbljani-Ostrožac-Cazin od 8.00 do 20.00 časova saobraćaj je obustavljen i preusmjeren na druge saobraćajnice.\nNa regionalnom putu Gračanica-Bukva-Srnice, kod mjesta Doborovci, zbog održavanja svečanosti od 14.00 časova do ponoći biće obustavljen saobraćaj za sva vozila, osim autobusa koji obavljaju linijski prevoz putnika.\nZbog izvođenja sanacionih radova obustavljen je saobraćaj na regionalnom putu Tromeđa-Zvirovići, a na auto-putu A-1 Podlugovi-Sarajevo sjever, u dužini od dva kilometra vozila saobraćaju dvosmjerno.\nTokom dana u tunelu Vranduk dva na magistralnom putu Zenica-Nemila saobraća se jednom trakom naizmjenično, a zbog povremeno pojačanog prometa vozila moguće je formiranje dužih kolona u oba smjera.\nNa graničnim prelazima Brod, Gradiška, Donja Gradina, Kostajnica, Izačić, Deleuša i Hum od ranih jutarnjih časova je pojačan saobraćaj na izlazu iz BiH.


Kako se snalaze bh. građani: Lažnim sudarima žele do lake zarade, međutim, otkrije ih... | DEPO Portal\nVaraju osiguravajuće kuće\nKako se snalaze bh. građani: Lažnim sudarima žele do lake zarade, međutim, otkrije ih...\nPrema policijskim izvještajima prevaranti najčešće varaju policiju i osiguravajuće kuće tako što na putu "naštimaju" da se desila saobraćajna nesreća u kojoj je uglavnom oštećen skupocjeni automobil\nLjudska pohlepa i glad za novcem nemaju granica, a posljednjih godina učestala je i praksa da se preko "fingiranih saobraćajnih nesreća" na lak način dolazi do brze zarade.\nPolicija Republike Srpske lani je otkrila da su prevaranti na osnovu "lažnih sudara" osiguravajuća društva olakšali za oko 173.218 maraka, prenosi Glas Srpske.\nPrema policijskim izvještajima prevaranti najčešće varaju policiju i osiguravajuće kuće tako što na putu "naštimaju" da se desila saobraćajna nesreća u kojoj je uglavnom oštećen skupocjeni automobil.\n"Dovezu na drum neki skuplji automobil koji je na nekom drugom mjestu skršen i postave ga na lice mjesta. Zatim se neko od prevaranata svojim autom zakuca ili ga nasloni na to vozilo pa zovu policiju i prave se da se ne mogu dogovoriti i traže zapisnik. Kada patrola stigne kažu: 'Vidite, to je novi automobil, koji košta 50.000 evra, a udarilo ga je neko jeftino vozilo'. Sve oni to naprave da liči kao da se zaista nesreća desila", kažu u policiji.\n"Nadležnim tužilaštvima podneseno je osam izvještaja o počinjenom krivičnom djelu i prijavljeno 20 osoba zbog 13 krivičnih djela", kaže službenik za odnose s javnošću MUP-a RS Danica Gnjatović.\n"U toku 2021. godine otkrivena su dva slučaja fingiranja saobraćajnih nesreća radi naplate osiguranja. U jednom je osumnjičen i policijski službenik zaposlen u Policijskoj upravi Gradiška. Slučaj je evidentiran lani na području Gradiške, a nadležnom tužilaštvu je 2021. godine podnesen izvještaj o počinjenom krivičnom djelu zloupotreba službenog položaja ili ovlašćenja i prevara u osiguranju", kaže Gnjatović.\nOni su u mjesto Dušanovo dovezli golf i BMW te da bi nesreća izgledala uvjerljivo golfom su se zakucali u BMW, koji su zatim gurali u kanal. Policajac je nakon uviđaja "sredio" dokumentaciju pa je četvorka od osiguravajućeg društva iz Bijeljine naplatila odštetu.\n"Tokom 2019. godine isplaćeno je 37,9 miliona maraka na ime odštete za obavezno osiguranje od auto-odgovornosti, a te godine ukupno je podneseno 31.408 odštetnih zahtjeva za sve vrste osiguranja i po njima isplaćen ukupno 74,1 milion maraka", kažu u Agenciji za osiguranje RS i dodaju da ne raspolažu podacima o fingiranoj šteti i prevarama u osiguranju.